

**РЕПУБЛИКА СРПСКА ГРАД ГРАДИШКА ГРАДОНАЧЕЛНИК**

Улица Видовданска 1а, 78400 Градишка, Република Српска Тел.:  ++ 387 51 810-353, Факс.: ++387 51 814 689,

E-mail: grado[nacelnik@gradgradiska.com,](mailto:nacelnik@gradgradiska.com,%20) Веб сајт: [www.](http://www/) grad-gradiska.com

**СКУПШТИНА ГРАДА ГРАДИШКА**

- О В Д Ј Е -

Наш број: 02.02-013-1-40/24

Датум: 02.12.2024.године

**ПРЕДМЕТ:** Одговор на одборничко питање, доставља се

На 1. редовној сједници Скупштине града Градишка која је одржана 25.11.2024. године,одборник Никола Дончић поставоио је сљедеће питање:

**“Када и да ли ће бити урађена реконструкција банкина на путном правцу Доњи Подградци – Јабланица?“**

На постављено одборничко питање даје се сљедећи

**О Д Г О В О Р**

Банкине на путу Доњи Подградци – Јабланица – Сјеверовци су уништене у периоду када је вршена рехабилитација магистралног пута М14.1 Козарска Дубица – Драксенић – Врбашка1 и када је сав моторни саобраћај био преусмјерен на предметну дионицу која је служила као обилазница према Козарској Дубици у току радова.

Градска управа је упутила обавјештење 9.11.2021. о насталим оштећењима и молбу према ЈП „Путеви Републике Српске“ да се иста отклоне. Одговор од стране надлежног предузећа од 29.11.2021. је био да су обишли предметну трасу те да су наложили мјере санације извођачу радова који ће исте извести у наредном периоду.

Обзиром да се радови нису извели, Градска управа је поново упутила писмену молбу 19.6.2023. и 21.9.2023. године јавном предузећу на које до данашњег дана није послало одговор.

Пошто се ради о веома дугачкој и фреквентној дионици локалног пута II реда, Град ће у наредном периоду интензивирати захтјеве према јавном предузећу да се санирају банкине, јер им је то била обавеза након завршене рехабилитације магистралног пута, тј. када је локални пут према Јабланици изгубио статус "обилазнице" према Козарској Дубици.

**ГРАДОНАЧЕЛНИК**

**Зоран Аџић**