**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19 и 61/21), члана 22. Закона о стварним правима (''Службени гласник Републике Српске'', бр. 124/08, 58/09, 95/11, 60/15, 18/16, 107/19, 1/21 и 119/21), члана 48. Одлуке о управљању, располагању и стицању непокретности Града Градишка (''Службени гласник града Градишка'', бр 4/24) и чл. 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“, број 5/19) Скупштина града Градишка на сједници одржаној дана\_\_\_\_\_\_\_\_2024. године доноси:

**О Д Л У К У**

**О**

**висини закупнине за непокретности у својини града Градишка и давању у закуп под посебним условима за 2025. годину**

I

(1) Овом одлуком утврђује се висина закупнине за пословне зграде, пословне просторије, друштвене домове, гараже и све остале непокретности у својини града, те давање у закуп под посебним условима или давање без накнаде одређеним категоријама правних лица, физичких лица, државним организацијама, вјерским заједницама, јавним установама, установама чији је оснивач град Градишка, хуманитарним и другим организацијама и удружењима од значаја за Град или од општег интереса у смислу члана 52. Одлуке о управљању, располагању и стицању непокретности града Градишка(''Службени гласник града Градишка'', бр 4/24)

(2) Износи утврђени овом одлуком представљају почетнe износe закупнине за непокретности из става 1. овог члана.

II

Уколико постоји посебан интерес непокретности у својини Града могу се дати на коришћење без накнаде сљедећим категоријама:

1. хуманитарним организацијама
2. организацијама и Удружењима од интереса за Град/општег интереса
3. организацијама из области спорта и културе
4. установама о организацијама чији је оснивач град Градишка

III

Висина закупнине за непокретности из тачке 1. утврђује се према врсти непокретности и њеном положају у односу на зоне градског грађевинског земљишта.

IV

(1) Према врсти непокретности која се издаје у закуп и њеном положају утврђују се сљедећи почетни износи закупнине:

а) Пословне зграде и пословне просторије:

I зона 10.00 КМ/m2,

II зона 8.00 КМ/m2,

III зона 6.00 КМ/m2,

IV зона 4.00 КМ/m2,

V зона 3.00 KM/m2 и

VI зона и остало грађевинско земљиште 2.00 KM/m2.

б) Гараже без обзира на зону 1,50 КМ/m2.

в) Друштвени домови и јавне образовне установе:

- од 0,80 КМ/m2 до 1,20 КМ/m2 у зависности од локације, стања дома и јавне образовне установе за садржаје комерцијалног карактера.

- од 0,20 КМ/m2 до 0,60 КМ/m2 за садржаје некомерцијалног карактера (културни хуманитарни и сл.)

- Изузетно, уколико се просторије друштвеног дома користе за инфраструктурне уређаје, инсталације и друге сличне намјене 15.00 КМ/m2.

г) Све остале непокретности од 0,10 КМ/m2 до 1,20 КМ/m2 , у зависности од стања и локације објеката/терена.

д) За постављање комерцијалних садржаја (аутомати за напитке, snack апарати и сл.) 60.00 КМ по апарату.

(2) Уколико се пословне зграде и пословне просторије у својини града Градишка издају у закуп за потребе обављања дјелатности органа и фондова Републике Српске, Јавних предузећа и установа чији је оснивач Република или Град почетни износи закупнине из тачке а) умањују се за 70%.

(3) Износи закупнине и става 1. и 2. увећавају се по основу пореза на додату вриједност.

V

У случају да се непокретности из претходног члана издају непосредном погодбом након неуспјелог поновљеног поступка прикупљања писмених понуда висина закупнине не може бити мања од 50% закупнине из тачке 3. ове одлуке.

VI

Ступањем на снагу ове одлуке престаје да важи Одлука о висини закупнине за непокретности у својини града Градишка и давању у закуп под посебним условима за 2024. годину („Службени гласник града Градишка“,бр. 5/24).

VII

Ова одлука ступа на снагу осмог дана од дана објављивања у „Службеном гласнику града Градишка“.

**Број:** \_\_\_\_\_\_\_\_\_\_\_\_\_/24

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић Поповић**

**О Б Р А З Л О Ж Е Њ Е**

**ПРАВНИ ОСНОВ**

Правни основ за доношење ове одлуке садржан је у члану 39. став 2. тачка 13. Закона о локалној самоуправи („Службени гласник Републике Српске“, бр. 97/16, 36/19 и 61/24) којим је прописано да скупштина јединице локалне самоуправе доноси одлуке о прибављању, управљању и располагању имовином јединице локалне самоуправе, члану 22. Закона о стварним правима (''Службени гласник Републике Српске'', бр. 124/08, 58/09, 95/11, 60/15 и 18/16, 107/19, 1/21 и 119/21) којим је прописано да је jeдиница локалне самоуправе у погледу имовинских права изједначена са другим власницима имовине, те да имовином локалне самоуправе располаже орган надлежан и одређен у складу са посебним законом, члану 48. Одлуке о управљању, располагању и стицању непокретности Града Градишка (''Службени гласник града Градишка'', бр 4/24) којим је прописано да Скупштина посебном одлуком за сваку календарску годину утврђује висину закупнине по зонама и категорије правних и физичких лица која имају право на закуп под посебним условима, те чл. 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“, број 5/19) којим је прописано да у вршењу послова из своје надлежности скупштина доноси Одлуке.

**РАЗЛОЗИ ЗА ДОНОШЕЊЕ**

Имајући у виду чињеницу да je град Градишка један од учесника Пројекта унапређења ефикасности локалних услуга у Босни и Херцеговини (PIPLS), који имплементира Развојни програм Уједињених нација у БиХ (UNDP) те да је општи циљ поменутог пројекта унапређење приступа кључним јавним услугама кроз боље управљање и повећање улагања у локалну инфраструктуру, а сврха пројекта је пружање техничке подршке при успостављању система за стратешко управљање јавном имовином, подршка у циљу оптимизирања јавне потрошње и повећања улагања у капиталне инвестиције и услуге дефинисане у развојним стратегијама, унапређења интерне контроле, пракси и процедура за јавне набавке, те конкретна интервенција у циљу унапређења јавних услуга. У складу с тим, Скупштина града је усвојила Одлуку о управљању, располагању и стицању непокретности Града Градишке, којом су детаљно прописани послови наведени у називу исте, а све у циљу транспарентног, законитог, ефикасног и бољег управљања имовином Града Градишке те је иста објављена у Службеном гласнику града Градишка број 4/24, а на основу те Одлуке Скупштина Града је обавезна, у складу са чланом 48. става (2), једном годишње утврдити висину закупнине по зонама и категорије правних и физичких лица која имају право на закуп под посебним условима.

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

**ОБРАЂИВАЧ ОВЛАШТЕНИ ПРЕДЛАГАЧ**

**Одјељење за комуналне и Градоначелник**

**стамбене послове**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_