

**ПРОГРAM РАДА И ФИНАНСИЈСКИ ПЛАН**

**ЈУ „Културни центар“ за 2025. годину**

Градишка, децембар 2024. године

**I УВОД**

ЈУ „Културни центар“ п.о Градишка започела је са радом 21. септембра 2008. године, као правни сљедбеник Дома културе „Вељко Чубриловић“. Врхунски технички услови који су у том периоду били на највишем нивоу, омогућили су Културном центру Градишка да се временом наметне као регионални лидер у организовању културних манифестација, али и програма из свих области друштвеног живота. Лидерску позицију Културни центар веома успјешно чува и данас, уз континуиран и предан рад. Дјеловање Културног центра, као носиоца развоја културе и умјетности на подручју Града Градишка је проширено и на подручне Домове у Новој Тополи, Врбашкој и Горњим Подградцима.

ЈУ „Културни центар“ п.о. Градишка спада у ред најмодернијих установа овог типа у Републици Српској, која у потпуности задовољава просторне и техничке услове за организовање квалитетног програмског садржаја, што је резултат споја квалитетних архитектонских рјешења приликом изградње објекта Културног центра и континуиране модернизације аудио визуелне технике.

Културни центар Градишка запошљава 28 радника, распоређених у 3 службе:

* административна служба
* програмска служба
* техничка служба.

Програм, као основна дјелатност, реализује се у сљедећим капацитетима:

* велика сала (426 сједећих мјеста, уз могућност проширења до 550)
* концертна сала (272 сједећа мјеста са галеријама)
* поливалентна дворана
* сала за семинаре и састанке (капацитет до 100 сједећих мјеста)
* изложбени салон
* сала за припрему програма
* отворена позорница

**II TEЖИШНИ ЦИЉЕВИ**

1. **Подизање свијести о значају културе и подизање квалитета културнoгживота града и околине**

* Организација програмских садржаја је основна дјелатност Културног центра и циљ нам је да из године у годину расте квалитет понуђеног програмског садржаја.
* Кроз сарадњу са републичким институцијама, попут Народног и Дјечијег позоришта Републике Српске, Културног центра “Бански двор” и других, са којима су закључени протоколи о сарадњи, ЈУ “Културни центар” Градишка се вратио у елитно друштво, што се одражава на квалитет програмске понуде.
* Посебан значај у програмској шеми Културног центра имају манифестације у властитој продукцији, од којих издвајамо Фестивал дјечијег литерарног стваралаштва „Градишко прољеће“, које је у 2024. години поставио рекорд у односу на све претходне године, када је на литерарни конкурс пријављено 285 радова из Републике Српске, ФБиХ и Србије, чиме је “Градишко прољеће” по први пут прешао “границе” и постао регионално познат. Фестивал професионалних театара „Љубица“, Фестивал манифестација на отвореном „Градишко љето“, Фестивал народне пјесме, који је јединствен у Републици Српској и који чини Градишку препознатљивом у широј регији.
* За наредну годину у сарадњи са Градским позориштем Градишка планирано је одржавање Фестивала професионалних театара Републике Српске, а заједно са КУД „Коловит“ одржавање Међународног фолклорног фестивала чиме ће све гране умјетности бити обухваћене фестивалима. Све наведено ће Градишку дефинитивно мапирати на карти средина које су озбиљно посвећене његовању културе и традиције.
* У продукцијском смислу, ЈУ Културни центар Градишка у сарадњи са Завичајним музејом и другим релевантним субјектима планира издавање писаних дјела, као и снимање документарних филмова о Градишци и њеним

знаменитостима, у циљу истицања значајних историјских момената, те остављања трага времена у ком живимо.

**2. Аплицирање на домаће и међународне пројекте, у циљу обезбјеђења додатних средстава за реализацију програма и опремање ЈУ “Културни центар”**

ЈУ Културни центар редовно учествује и aплицира на конкурсима за суфинансирање пројеката из области културе, како на републичком, тако и на државном нивоу (Министарство просвјете и културе Републике Српске, Министарство цивилних послова БиХ и Министарство културе Републике Србије). Кроз отворену сарадњу са Развојном агенцијом града Градишка, Установа остварује напретке и на овим пољима. План је да у наредној години Установа конкурише према европским фондовима и пронађе партнере, како би кроз заједничке пројекте остварила додатна средства, односно обогатила програмску понуду .

ЈУ “Културни центар” конкурише на јавне позиве који се односе на манифестације које организује, али и за опремање, односно набавку техничке и друге опреме.

**3. Дигитализација биоскопа и развој маркетинг сектора**

Реализација дугогодишњих намјера дигитализације биоскопа је употпунила и интензивирала програмску понуду Културног центра. Сваке седмице у понуди су најновија филмска остварења. Више од трећине прихода ЈУ Културни центар остварује управо кроз биоскопску дјелатност, гдје на годишњем нивоу остваримо више од 200 биоскопских пројекција свих жанрова. Сљедећи веома значајан сегмент пословања је маркетинг, гдје се направио огроман искорак и отворио нове опције и визије како још више унапориједити ту област, а самим тим и додатно повећати приходе.

Како би се у овим намјерама успјело, за 2025. годину планирана је реализација пројекта дигитализације огласних плоча и постављање још једног лед дисплеја на подручју града.

Иако је Културни центар једна од ријетких јавних установа која располаже лед билбордима, успјела је сарадњом са приватним фирмама постићи конкурентност и остварити значајније резултате и приходе.

**4. Унапређење сарадње са домаћим партнерима**

Интензивна сарадња јавних установа и комуналних предузећа са подручја града Градишка је нешто по чему се Градишка издваја у односу на остале градове и тај тренд се свакако планира наставити у 2025. години. У реализацији свих програма значајних за град, учествују све установе и заједничким снагама напредујемо из године у годину.

Као посебни партнери издвајају се предшколске и школске установе, са којима се планирају, договарају и реализују програми, са актуелним темама, заснованим и повезаним са наставним планом и програмом који дјеца изучавају.

У 2025. години ЈУ „Културни центар“ наставља сарадњу са републичким институцијама, попут Народног и Дјечијег позоришта Републике Српске, Културног центра Бански двор и других, са којима су закључени протоколи о сарадњи, који гарантују редовну размјену програма, као и заједничко дјеловање у смислу реализације заједничких пројеката.

**5. Планирање и реализација програмске шеме**

Програмска шема за наредну годину ће бити обимнија и квалитетнија, јер се у текућој години показало да Културни центар може много. Интензивнијом сарадњом са Радио телевизијом Градишка , наши програми су доступнији грађанима што је резултирало и већом посјећеношћу. У смислу квалитета програмске понуде, у идућој години ће се направити додатни искорак и са пуно оптимизма очекујемо наредну годину, гдје ће се исказати у пракси све оно што

је у текућој години договорено, прије свега у виду сарадње са кровним институцијама културе Републике Српске.

Најзначајније манифестације су свакако оне у продукцији Културног центра, попут Фестивала дјечијег литерарног стваралаштва „Градишко прољеће“, Фестивал манифестација на отвореном „Градишко љето“, Фестивал

професионалних театара Републике Српске „Љубица“, Фестивал народне пјесме, који је ове године окупио преко 600 гледалаца, по којима Градишка постаје препознатљива у ширем региону.

**6. Модернизација технике и средстава за рад, те адаптација простора у којима се реализују програми**

Иако Културни центар посједује завидне услове за рад, у техничком смислу, постоји континуирана потреба за модернизовањем и унапређењем. У прошлој години, дијелом смо извршили модернизацију свјетлосне технике, а планирамо у наредној години набавку лед интелигентне расвјете, која ће омогућити шири дијапазон примјене и свакако побољшати квалитет реализације свих програма.

Сљедећи конкретан циљ за идућу годину је уградња долби процесора у биоскопску салу, те инсталација још два извора звука иза публике, како би се потигао „surround“ ефекат и комплетирао биоскоп у потпуности.

У смислу адаптације просторија за ефективну употребу, може се констатовати да су у текућој години максимално искориштене све просторије Културног центра, које поливалентним намјенама задовољавају потребе.

**7. Подручни домови културе, Нова Топола, Врбашка, Горњи Подградци - адаптација и привођење намјени**

ЈУ „Културни центар“ п.о Градишка уступљени су на коришћење објекти у Новој Тополи, Врбашкој и Горњим Подградцима. Културни центар, континуирано у складу са својим могућностима опрема и редовно одржава објекте који су му уступљени на коришћење (новим подним облогама и фотељама опремљена је

сала у Друштвеном дому „Лепа Радић“ у Горњим Подградцима), како би се обезбиједили задовољавајућим услови за извођење програма, а све у циљу

организовања програмских садржаја прилагођених потребама тих средина. Ту се прије свега мисли на програме за дјецу, који ће се реализовати у сарадњи са

школама, али свакако и са мјесним заједницама и представницима културних организација. Сви простори су доступни и на располагању свима који искажу реалне потребе за кориштењем истих.

**III ПРОГРАМ**

**Реализација програмских активности у 2025. години ће се вршити по унапријед установљеном програму.**

У 2025. години планирамо реализовати:

**Манифестације у организацији градске управе Градишка**

* Свечана Светосавска академија 27.јануара
* Свечана академија поводом дана Града 24.априла
* Пригодни програм поводом дана ослобођења од фашизма 09. маја
* Пригодни програм поводом Мале Госпојине, Крсне славе Града Градишка
* Градишко љето
* Манифестација „Градишка јесен“
* Зимски Град - Градишка зима

**Музичко плесна дјелатност**

* Концерти класичне музике................................................................................12
* Музичко плесни програми ..........................................................................…15
* Концерти традиционалне музике.....................................................................15
* Концерти забавне музике...................................................................................8

Укупно....................................................................................................................50

**Позоришна дјелатност**

* Премијерне представе „Градског позоришта Градишка“.................................3
* Репризна извођења „Градског позоришта Градишка“..................................…9
* Стенд ап представе............................................................................................6
* Гостујуће представе, вечерња сцена...............................................................14
* Гостујуће представе за дјецу..............................................................................8

Укупно...................................................................................................................40

**Изложбена дјелатност**

* Изложбе домаћих аутора....................................................................................4
* Изложбе гостујућих аутора.................................................................................6
* Изложба фотографија.........................................................................................6
* Изложба вајарских експоната.............................................................................2
* Сајам антиквитета (Денариус)............................................................................2

Укупно....................................................................................................................20

**Књижевно литерарна дјелатност**

* Књижевне вечери (проза)...................................................................................8
* Књижевне вечери (поезија)................................................................................5
* Књижевне вечери (стручна литература)...........................................................5
* Представљање писаца из земље и региона.....................................................2

Укупно....................................................................................................................20

**Кинематографска дјелатност**

* Документарни филмови....................................................................................20
* Анимирани филмови.........................................................................................60
* Образовни филмови...........................................................................................5
* Пројекције играних филмова..........................................................................140

Укупно.................................................................................................................225

**Oстале активности**

* Свечани јубилеји правних и привредних субјеката........................................22
* Пословни семинари...........................................................................................10
* Научно истраживачки семинари........................................................................3
* Стручна предавања..........................................................................................15

Укупно...................................................................................................................50

Укупно је планирана реализација око 405 манифестација у 2025. години. Овај број манифестација се односи само на ЈУ “Културни центар” Градишка, без подручних Домова културе.

Напомињемо да ће у 2025. години, ослобођени сваке врсте финансијске накнаде, у капацитетима Културног центра живјети и радити сљедеће установе и удружења:

* КУД „Коловит“
* Градски мјешовити хор „Лира“
* Градско позориште Градишка
* Радио телевизија Градишка
* Градски архив

Удружења свих социјално угрожених категорија ће и у наредној години имати бесплатан приступ програмима Културног центра.

ЈУ Културни центар Градишка има потписане протоколе о сарадњи и помоћи са сљедећим удружењима:Удружење породица са четворо и више дјеце

* Удружење слијепих и слабовидих лица
* Удружење за помоћ ментално недовољно развијеним лицима
* Удружење параплегичара
* Удружење ампутираца
* Удружење глувих и наглувих особа
* Удружење инвалида рада
* Удружење цивилних жртава рата
* Удружење обољелих од ПТСП-а
* Удружење родитеља пријевремено рођене дјеце "Мрвице“

|  |  |  |  |
| --- | --- | --- | --- |
| **IV ФИНАНСИЈСКИ ПЛАН** | | | |
| **Р.Б.** | **Конто** | **О п и с** | **План**  **Финансијски план за 2025 . годину** |
|  |  | **КУЛТУРНИ ЦЕНТАР** | **1.158.500,00** |
| **1.** | **410000** | **Текући расходи** | **1.110.500,00** |
| **1.1.** | **411000** | **Расходи за лична примања** | **843.000,00** |
|  | 411100 | Расходи за бруто плате | 666.000,00 |
|  | 411200 | Расходи за бруто накнаде трошкова и осталих личних примања запослених | 171.000,00 |
|  | 411300 | Расходи за накнаду плата запослених за вријеме боловања (бруто) | 2.000,00 |
|  | 411400 | Расходи за отпремнине и једнократне помоћи (бруто) | 4.000,00 |
| **1.2** | **412000** | **Расходи по основу коришћења роба и услуга** | **265.000,00** |
|  | 412200 | Расходи по основу утрошка енергије, комуналних, комуникационих и транспортних услуга | 120.000,00 |
|  | 412300 | Расходи за режијски материјал (канц. материјал, одрж. чистоће , стручна литература, часописи, дневна штампа) | 14.000,00 |
|  | 412500 | Расходи за текуће одржавање | 24.000,00 |
|  | 412600 | Расходи по основу путовања и смјештаја (дневнице, смјештај, гориво) | 7.000,00 |
|  | 412700 | Расходи за стручне услуге (услуге фин.посред, усл. oсигурања, инф. и медији, ревизорске и рачу. услуге, процјене и вјештачења, комп. услуге и остале услуге) | 35.000,00 |
|  | 412900 | Остали непоменути расходи ( стр. усавршавање запослених, бруто накнаде ван радног односа, репрезентација и друго) | 65.000,00 |
|  | **418400** | **Расходи из транс. размјене унутар исте јединице власти** | **2.500,00** |
| **2.** | **510000** | **Издаци за нефинансијску имовину** | **31.000,00** |
|  | 511300 | Издаци за набавку постројења и опреме | 25.000,00 |
|  | 516100 | Издаци за залихе материјала, робе и ситног инвентара | 6.000,00 |
| **3.** | **630000** | **ОСТАЛИ ИЗДАЦИ** | **17.000,00** |
|  | 631000 | Издаци по основу пореза на додатну вриједност | 12.000,00 |
|  | 638000 | Остали издаци из трансакција између или унутар јединица власти (Накнаде плата за вријеме боловања) | 5.000,00 |

У финансијском плану за 2025. годину планирани су укупни приходи и примици у износу од 102.000,00 КМ.

Приходи од закупа и ренти (изнајмљивање сала – сала за семинаре и састанке, сала за програмске и друге дјелатности, те двостраног лед диспјела). 31.000,00 KM

Властити приходи буџетских корисника (приходи остварени продајом кино улазница, разни програми, фестивали и културне манифестације). 35.000,00 KM.

Грантови из земље (финансијска средства додјељена од стране предузетника, а у сврху реализације пројекта, аплицирање Министарствима на јавне конкурсе подршци развоју културе). 9.900,00 КМ.

Примици од залиха робе у малопродаји (продаја пића и кокица – кино пулт) 10.000,00 КМ.

Примици по основу пореза на додатну вриједност који се наплаћује од купаца и других буџетских корисника исте јединице власти 11.000,00 КМ.

Примици за накнаде плата за породиљско одсуство које се рефундира од фонда обавезног с.о. 5.000,00 КМ.

Примици по основу улазног порез на додатну вриједност која се наплаћује од других буџетских корисника исте јединице власти 100,00 КМ.

**Број: 1609/24**

ДИРЕКТОР

Мирослав Вуковић

\_\_\_\_\_\_\_\_\_\_\_\_\_\_\_\_\_\_\_\_\_

**Датум: 05.12.2024.године**