|  |  |  |
| --- | --- | --- |
| C:\Users\PC\Desktop\Logo TOG\New folder\log ТОГ.jpg | **ЈУ "ТУРИСТИЧКА ОРГАНИЗАЦИЈА ГРАДА ГРАДИШКА"** |  |

**ПРОГРАМ РАДА И ФИНАНСИЈСКИ ПЛАН**

**ЈУ ”ТУРИСТИЧКА ОРГАНИЗАЦИЈА ГРАДА ГРАДИШКА“**

**ЗА 2025. ГОДИНУ**

**Градишка, децембар 2024. година**

**САДРЖАЈ**

1. Увод.................................................................................................................. 3

2. Правни статус и дјелатности........................................................................ 4

3. Организациона структура............................................................................... 6

4. План рада за 2025.годину............................................................................... 7

4.1. Редовно административно-техничко пословање ЈУ „Туристичка организација Града Градишка“........................................................ 7

4.2. Комуникација и промоција дестинације Града Градишке................ 8

4.3. Организација манифестација и подршка манифестацијама.......... 10

4.4.Туристички пројекти, планови и студије, развој нових туристичких

услуга, пројеката и производа.............................................................................. 12

4.5. Стручно усавршавање запослених................................................... 13

5. Финансијски план за 2024. годину.................................................................. 13

5.1. Наративно образложење Буџета...................................................... 16

**1. Увод**

Потенцијал Града Градишкa у области туризма проистиче из повољног географског положаја, природних богатстава оличених у богатим водотоковима и великом шумском богатству планина Козаре и Просаре са разноликом флором и фауном које се протежу и на подручје Поткозарја и Лијевча, као и из изузетно богатог историјског и културног наслијеђа које сеже до праисторијског периода.

Оно, што Градишку карактерише, као туристичку дестинацију, је манифестациони туризам и транзитна позиција као и трговачки занат којим су се градишчани бавили и од давнина. На територији Градишке постоје потенцијали везани за сеоски, вјерски, рекреативни и кутурно-историјски туризам, те је у претходној 2024. години настављено са активним радом на регистрацијама домаћинстава у сеоском туризму, викендица за изнајмљивање у сврху туристичке понуде као и понуде стан на дан.

ЈУ „Туристичка организација Града Градишка“ у континуитету има сарадњу са Градском управом, Министарством трговине и туризма и Туристичком организацијом Републике Српске. У складу са тим ЈУ „Туристичка организација Града Градишка“ и у 2025. години планира наставити истим интензитетом те спроводити и информисати угоститеље о измјенама закона, али и на промјенама регистрација које проистичу из законских норми.

У 2025. години ЈУ „Туристичка организација Града Градишка“ наставља сарадњу са Развојном агенцијом „Рага“ кроз коју у заједничкој сарадњи са средњим школама одређени број ученика пролази практични дио наставе.

У наредном периоду, важно је наставити континуирано промовисати туристичку понуду и потенцијале, те наставити квалитетну сарадњу са свим туристичким актерима, како из Републике Српске и БиХ тако и са државама у региону кроз учешће на сајмовима, едукацијама, стручним скуповима и заједничким развојним туристичким пројектима. У складу са промотивним активностима ЈУ „Туристичка организација Града Градишка“ радиће на изради каталога и карата потребних за сајамске активности као и адекватну промоцију.

ЈУ „Туристичка организација Града Градишка“ Програм рада за 2025. годину заснива на политикама развоја Града Градишка, те је Програм рада за 2025. годину израђен у складу са одређеним потребама, а које су изложене у слиједећим стратешким документима:

• Стратегија развоја Града Градишка за период 2021. - 2027. година,

• Стратегија безбједности саобраћаја на путевима града Градишка 2013.– 2022. година (израда нове Стратегије зависи од израде Стратегије безбједности саобраћаја Републике Српске),

• Просторни план Града Градишка 2021.-2041. година

• Урбанистички план Града Градишка 2021.-2041. година – у фази израде је нови план- реализација прва половина 2024. године.

**2. ПРАВНИ СТАТУС И ДЈЕЛАТНОСТИ**

ЈУ "Туристичка организација општине Градишка" основана је од стране Скупштине општине Градишка, данa 16.02.2017. годинe Одлуком о усклађивању аката о оснивању Туристичке организације општине Градишка, а темељен је на сљедећим законским и подзаконским актима: Закону о систему јавних служби („Службени гласник Републике Српске“, бр. 68/07, 109/12 и 44/16) и Закону о туризму Републике Српске („Службени гласник Републике Српске“ бр. 45/17 и 16/23). На основу члана 83. Закона о туризму („Службени гласник Републике Српске“ бр. 45/17 и 16/23), чл. 3. и 12. Закона о систему јавних служби („Службени гласник Републике Српске“ бр. 68/7, 109/12 и 44/16), члана 16. Закона о граду Градишка („Службени гласник Републике Српске“ број 26/19) и чл. 36. и 87. Статута Града Градишка („Службени гласник града Градишка“, бр. 4/17 и 5/19), Скупштина Града Градишка је дана 15.07.2019. донијела одлуку о оснивању ЈУ „Туристичка организација Града Градишка“.

Оснивачким актом, Статутом дефинисано је да ЈУ „Туристичка организација Града Градишка“ своје дјелатности спроводи на непрофитној основи.

Основна функија коју обавља ЈУ „Туристичка организација Града Градишка“ јесте промоција туризма града Градишка што даље подразумијева:

• унапређивање и промоциjу изворних вриједности града Градишка, као што су традиција, обичаји, етнолошко благо,

• стварање претпоставки за валоризацију туристичких ресурса Града Градишка,

• сарадњу и координацију са привредним субјектима који обављају туристичку дјелатност или остале дјелатности које су директно или индиректно повезане са туристичком дјелатношћу, ради заједничког договарања, утврђивања и спровођења политике развоја туризма и његове промоције у оквиру стратегије Града Градишка,

• промоцију и организовање културних, умјетничких, спортских и других скупова и манифестација које доприносе развоју туристичке понуде Града Градишка,

• подстицање развоја подручја града која нису укључена или су недовољно укључена у туристичку понуду Града Градишка,

• подстицање и организацију активности усмјерених на заштиту и одржавање културно-историјских споменика и других материјалних добара од интереса за туризам и њихово укључивање у туристичку понуду,

• организовање акција у циљу очувања туристичког простора, унапређивања туристичког округа и заштита животне средине на подручју Града Градишка,

• израду програма и планова промоције туризма у складу са стратегијом промоције туризма и програмских активности Туристичке организације Републике Српске и стратегијом развоја туризма Града Градишка,

• реализовање програма боравка студијских група, пружања осталих сервисних информација и услуга туристима,

• сарадњу са разним удружењима, невладиним организацијама, активима жена, планинарским и спортским друштвима, КУД-овима и другим,

• сарадњу са другим туристичким организацијама у Републици Српској,

• обраду података о броју и структури туриста на подручју Града, те прикупљање и обрада свих других показатеља битних за праћење извршења постављених циљева и задатака и то најмање једном у шест мјесеци на годишњем нивоу,

• израду извјештаја о извршењу задатака, анализа и оцјена остварења програма рада и финансијског плана ЈУ „Туристичке организације Града Градишка“

• израду извјештаја и информација за потребе Туристичке организације Републике Српске,

• оснивање туристичко-информативних центара,

• учествовање у дефинисању циљева и политике развоја на нивоу Града Градишка,

• прикупљање података за потребе информисања туриста,

• посредовање у пружању услуга физичких лица у сеоском домаћинству, као и у пружању услуга физичких лица у изнајмљивању апартмана, соба, викендица и кућа,

• пружање услуга туристичких водича,

• обезбјеђивање и израду информативно-пропагандног материјала којим се промовишу туристичке вриједности града Градишка путем штампаних публикација, аудио и видео промотивних материјала, промоцију путем wеб портала, сувенира и презентација,

• сарадњу са надлежним органом Града при одређивању радног времена угоститељских објеката на територији Града Градишка и друге послове од интереса за промоцију туризма на подручју Града Градишка у складу са посебним прописима.

Изузетно у односу на претходни став, ЈУ „Туристичка организација Града Градишка“ може да остварује профит приликом:

• управљање туристичком инфарструктуром Града Градишка, туристичким простором или туристичким мјестом, које им је дато на управљање одлуком Оснивача,

• управљање природним добрима и ресурсима који су им дати на управљање одлуком Оснивача у складу са посебним прописима (излетишта, ловишта, паркови, плаже, језера, ријеке, природно и културно-историјско насљеђе),

• организовање манифестација и приредби,

• објављивање туристичко-комерцијалних огласа у огласним медијима који су им дати на управљање одлуком Оснивача,

• продају сувенира, туристичких карата и брошура, разгледница, домаћих производа, рукотворина, религиозних производа, умјетнина и сл., изузимајући сопствени промотивни материјал,

• обављање и других послова од јавног интереса који су у функцији развоја туризма и који нису у супротности са Законом о туризму и другим прописима.

Рјешењем о регистрацији број 057-0-Рег-001736, од 03.11.2020. године у оквиру ЈУ „Туристичка организација Града Градишка“ послује и Пословна јединица „Кућа Лијевча и Поткозарја.“

**3. ОРГАНИЗАЦИОНА СТРУКТУРА**

Организациона структура ЈУ „Туристичка организација Града Градишка“ дефинисана је оснивачким актом, Статутом и Правилником о унутрашњој организацији и систематизацији радних мјеста ЈУ ,,Туристичка организација Града Градишка“.

ЈУ „Туристичка организација Града Градишка“ управља Управни одбор и директор, који одгововарају Скупштини Града Градишке. Предсједник Управног одбораје Миомир Дракулић, чланови Управног одбора су Нада Кисин и Огњен Бакић. в.д. директора је Данка Мирјанић, именована на сједници Скупштине Града Градишка 27.02.2024. године.

Правилником о унутрашњој организацији и систематизацији радних мјеста ЈУ ,,Туристичка организација Града Градишка“ дефинисана су радна мјеста:

1. Директор / ВСС..................................................................................1 извршилац

2. Самостални стручни сарадник за туристичку пропаганду, информативне и аналитичке послове, анализу и распоред финансијских средстава, јавне набавке и менторство у пословима и организацији Пословне јединице/ВСС..........1 извршилац

3. Самостални стручни сарадник за туристичку пропаганду, информативне и аналитичке послове / ВСС..........................................................................2 извршиоца

4. Самостални стручни сарадник за административно правне послове, шеф пословне јединице „Кућа Лијевча и Поткозарја“ / ВСС............................1 извршилац

5. Трговац - продавач........................................................................ …...1 извршилац

УКУПНО:.......................................................................................................6 извршиоца

Број и структура запослених, на дан 01.12.2024. године:

|  |  |  |  |  |
| --- | --- | --- | --- | --- |
| Редни број | Назив радног мјеста | Број извршилаца | Стручна спрема | Структура запослених према полу  М Ж |
| 1 | Директор | 1 | ВСС | 1 |
| 2 | Самостални стручни сарадник за туристичку пропаганду, информативне и аналитичке послове, анализу и распоред финансијских средстава, јавне набавке и менторство у пословима и организацији Пословне једнице | 1 | ВСС | 1 |
| 3 | Стручни сарадник за туристичко-информативне и опште послове | 2 | ВСС | 1 1 |
| 4. | Самостални стручни сарадникза административно правне послове, шеф пословне јединице „Кућа Лијевча и Поткозарја“ | 1 | ВСС | 1 |
| 5. | Трговац - продавач | 1 | ССС | 1 |
| 6. | УКУПНО: |  |  | 5 |

**4. ПЛАН РАДА**

План рада ЈУ „Туристичка организација Града Градишка“ у 2025. години обухвата следеће активности:

4.1. Редовно административно-техничко пословање ЈУ „Туристичка организација Града Градишка;

4.2. Комуникација и промоција Града Градишке и дестинације Града Градишке;

4.3. Организација манифестација и подршка манифестацијама на подручју локалне заједнице;

4.4. Туристички пројекти, планови и студије, развој нових туристичких услуга, пројеката и производа;

4.5. Стручно усавршавање запосленика.

Опис планираних активности по ставкама:

**4.1**. Редовно административно-техничко пословање ЈУ „Туристичка организација Града Градишка“

Активности подразумијевају стручне и административне послове везане за редовне активности ЈУ „Туристичка организација Града Градишка“, а односе се на:

4.1.1. Књиговодствене и финансијске послове,

4.1.2. Правне послове (израда уговора, споразума, провођење поступака јавних набавки и др. правних аката),

4.1.3. Израда извјештаја о раду, информација о пословању, Плана рада и Плана јавних набавки,

4.1.4. Послове везане за радне односе.

**4.2.** Комуникација и промоција Града Градишка и дестинације Града Градишка

Активности комуникације и промоције ће се вршити у континуитету током цијеле године, а односе се на све видове комуникације с јавношћу, на информисање локалне и шире јавности о туристичким програмима и туристичкој понуди Града Градишке, медијском промоцијом, организовањем тематских презентација и учешћем на сајмовима и манифестацијама као и на Б2Б састанцима током сајмова, постављањем завршне фазе туристичке сигнализације у ужем и ширем дијелу града, израдом и дистрибуцијом промотивног материјала, те промоцијама пољопривредних произвођача и њихових производа у ПЈ „Кућа Лијевча и Поткозарја“.

ПЈ „Кућа Лијевча и Поткозарја“ као Пословна јединица ЈУ „Туристичка организација Града Градишка“, са асортиманом домаћих производа, како малих тако и великих брендираних произвођача са подручја Лијевча и Поткозарја, наставља са радом и у 2025. години. У наредној години ЈУ „Туристичка организација Града Градишка“ планира да настави сарадњу са привредницима који су и до сада у ПЈ „Кући Лијевча и Поткозарја“ налазили занимљиву понуду производа и поклона за своје комитенте, те је циљ у наредној години да ову понуду наставимо и даље да промовишемо. Обзиром да Град Градишка тежи једном развијенијем средњеевропском граду, кроз пословну јединицу се указала могућност за представљање и обједињавање на једном мјесту понуда свих произвођача, а уједно и омогућавање привредницима, грађанима и туристима да из Градишке купе и понесу лијеп, а квалитетан производ и поклон.

У сљедећој години ЈУ „Туристичка организација Града Градишка“ настојаће да све произвођаче који су свој пласман изложили у ПЈ „Кући Лијевча и Поткозарја“ додатно афирмише и на што бољи начин представи, а такође ће радити на анимирању малих произвођача да региструју газдинства, брендирају готов производ и стекну услове да свој рад представе широј популацији како кроз Кућу Лијевча и Поткозарја тако и кроз сличне објекте.

Медиjске куће и тематске емисије су свакако један од начина промоције којом ЈУ „Туристичка организација Града Градишка“ и у 2025. години наставља, и то са Радио - телевизијом Градишка, Радио - телевизијом Републике Српске, Алтернативном телевизијом и писаним медијима.

У сарадњи са Градском управом и наредне 2025. године ће, као и у 2024. години у Буџету Одјељења за пољопривреду и рурални развој бити планирана средства за суфинансирање тестирања на исправност хемијске и биолошке анализе производа који се пласирају у ПЈ „Кућа Лијевча и Поткозарја“, чиме је пружена могућност и онима који још нису представљени на тржишту, а имају производ, олакшавајућа околност добијања тестираног производа доступног и широј популацији.

4.2.1. Комуникација

Циљ Туристичке организације је да кроз могућност Б2Б састанака на међународним сајмовима на којима иступа оствари комуникацију и представи град и све његове могућности што ће максимално користити у наредном периоду.

Свакако један од битних видова комуникације јесте презентација кроз интернет страницу као и профиле на друштвеним мрежама. У складу са тим план је да се у 2025. години интернет страница освјежи и пласира на два страна језика.

Планиране су активности усмјерене на оглашавање у промотивним кампањама јавног и приватног сектора; опште оглашавање, радио, ТВ и штампани медији, израда визуелног идентитета, штампа и дистрибуција брошура и осталих промотивних материјала (бициклистичке карте, мали туристички водич, врећице, визит карте, мајице, магнети, календари и сувенири су већ једним дијелом урађени, те се у континуитету наставља са дистрибуцијом истих на потражњу корисника), те сарадња са свим јавним установама и јавним предузећима који имају заједнички интерес у промоцији рада и заједничке сарадње.

Веома битан вид комуникације за посјетиоце свакако је туристичка сигнализација. У складу са тим план је да ЈУ „Туристичка организација града Градишка“ настави и у наредном периоду постављање исте. Завршетком изградње кружног тока „Јабука“ и усвајањем Стратегије безбједности саобраћаја Републике Српске, наставиће се са постављањем туристичке сигнализације на простору шире локалне заједнице.

Такође, идеја о постављању и обиљежавању планинарских стаза по Козари је редовна у Плану рада ЈУ „Туристичка организација Града Градишка“. У 2025. години ЈУ „Туристичка организација Града Градишка“ планира да настави са освјежавањем постојећих, раније урађених стаза и са обиљежавањем нових стаза, како планинарских тако и бициклистичких стаза у Поткозарју, те проширење истих према Пројси и НП „Козара“, у сарадњи са ЈУ „Туристичком организацијом Приједор“ и Националним парком „Козара“.

4.2.2. Промоција Града Градишка и дестинације Града Градишка

Циљ који се жели постићи учешћем на сајмовима, угошћавање туристичких новинара, туроператера, инфлуенсера и сл. јесте што боља заједничка промоција дестинације, како би упознали посјетиоце са туристичком понудом града и на тај начин повећали број једнодневних, али и вишедневних посјетиоца на простору локалне заједнице и града. Много је ефектније када се туристичка понуда презентује "лицем у лице", него само путем wеб странице, друштвених мрежа, радио огласа и сл. јер се на овај начин презентује и сам доживљај и емоције које ова дестинација пружа. У овом сегменту велики значај свакако имају већ споменути Б2Б састанци на Међународним сајмовима.

ЈУ „Туристичка организација Града Градишка“ има намјеру и средства да партиципира у трошковима закупа сајамског простора. Сајмови, који су одржавани на локалу поводом обиљежавања неких значајнијих датума, као што су „Дан Града“, „Видовдански сајам“ и „Слава Града“ ће са ПЈ „Кућа Лијевча и Поткозарја“ наставити јер су то сајмови мањег обима, а показали су се као веома успјешно реализованим. Сходно структури тржишта и потребама туристичких субјеката, припремиће се и наступи на сајмовима или на презентацијама у сарадњи са Туристичком организацијом Републике Српске.

План је да у 2025. години ЈУ „Туристичка организација Града Градишка“ посјети мјеста и сајмове, како у РС, тако и у БиХ и у региону, како би промовисали туристичку понуду града Градишка и ширу локалну заједницу, те на основу сајамских сусрета обезбједити групне посјете нашем граду.

**4.3.** Организација манифестација и подршка манифестацијама

ЈУ „Туристичка организација Града Градишка“ спроводиће активности усмјерене на развој манифестационог туризма, са свим својим досадашњим манифестацијама током цијеле године, али и оне које се односе на организовање привредно-туристичких и културних манифестација, гдје ЈУ „Туристичка организација Града Градишка“ учествује као организатор, суорганизатор или логистичка подршка.

4.3.1 Организација и суорганизација манифестација:

Претходних година ЈУ „Туристичка организација Града Градишка“ је била организатор или суорганизатор одређених манифестација које су планиране и у 2025. години:

- „Зима у Подградцима“ – манифестација традиционалне гастрономије међуопштинског карактера, јануар 2025. године, суорганизатори,

- „Дани зиме на Козари“ – манифестација локакних заједница које гравитирају око Козаре, јануар-фебруар 2025. године, суорганизатори,

- "Здравофест“ - фестивал традиоционалне гастрономије и културне баштине април 2025. - године – органиизатор,

- "Градишко љето" јун-август 2025. године – суорганизатори,

- „Фестивал традиционалног домаћег пива“ – BEER FEST, јули 2025. године, организатори,

- „Вински парк“ – манифестација дегустације вина и винских производа регионалног карактера, јули - август 2025. године, организатори,

- „AVEnture GRADIŠKA“ – -август-септембар 2025. године – суорганизатори,

- "Градишка јесен" септембар- октобар 2025. године – суорганизатори,

- "Зимски град"2025/2026, децембар 2025. –јануар 2026. године – организатори.

4.3.2. Логистичка подршка организаторима манифестација

Значајна подршка је обезбијеђена претходних година, а планиран је и наставак подршке у промотивном смислу и у 2025. години за локалне манифестације које доприносе туристичкој понуди Града Градишке, чувају културу, традицију и историју, те спортске манифестације. Неке од манифестација које имају већ низ година подршку ЈУ „Туристичка организација Града Градишка“ у смислу промоције свакако су: Грбавачко прело, котлићијада „Крушкик“, Рогољска кобасицијада“ и многе друге, а од спортских манифестација које имају велики значај за наш град ЈУ „Туристичка организација Града Градишка“ је у задње двије године подржала и подржаће и у 2025. години: Турнир у малом фудбалу „Крушкик“, Уличну кошарку, Фестивал спорта, Моторијаду, МТБ Бициклијаду, те бициклијаду „Боро др Шокчевић“.

**4.4**. Туристички пројекти, планови и студије, припрема нових туристичких пројеката, услуга и производа.

Активности у оквиру ставке, обухватају цјелогодишњи континуирани ангажман и рад на пословима везаним за иницирање, израду и тражење средстава за пројекте из области туризма, израду планова и студија.

Планиране активности у 2025. године се односе на:

4.4.1. Припрему пројектне документације за израду пројектних приједлога:

- Припрема документације за пројекат "Израда Стратегије туристичког развоја Града Градишке“,

- Развој циклотуризма на подручју града Градишка,

- Унапређење руралног туризма на подручју Поткозарја.

4.4.2. Провођење и учешће у провођењу пројеката:

• Провођење наставка и завршетка пројекта постављања туристичке сигнализације на подручју локалне заједнице након израде Стратегије безбједности саобраћаја Републике Српске. Туристичка сигнализација, планирана у овом пројекту, намијењена је учесницима у саобраћају за означавање пута до туристичких одредишта, а обухвата: туристичке путоказне табле, табле добродошлице и мапе града;

• „АВЕнтуре Градишка“ – четврти по реду Римски фестивал се наставља као резултат пројекта "ADRI-LINK – Adriatic Landscape Interpretation NetworK“ преко којег ће ЈУ „Туристичка организација Града Градишка“ наставити градити локалне туристичке понуде и израду тематског итинерера, а урађена апликација за мобилне уређаје који користе технологију повећане стварности ће се употпунити са виртуелним рутама путем мултимедијских дидактичких плоча.

• Пројекат „Упознај свој град да би га више волио“ је пројекат који је ЈУ „Туристичка организација град Градишка“ започела у јуну 2024. године и који се односи на организовање туристичког разгледања града за 5 разреде основних школа. Кроз Туристичко разгледање ученицима се представља град на један интересантан начин и кроз који дјеца доста тога науче. Након разгледања града програм обухвата и такмичарски дио кроз који се види шта су научили, али се у дјеци пробуди и игра коју они у том узрасту ипак највише воле. План је да се у 2025. години настави са овим пројектом и да се укључе све основне школе са подручја Града Градишка, а све у складу са наставним програмом.

4.4.3. Подршка развоју сеоског туризма у јавно-приватном партнерству

ЈУ „Туристичка организација Града Градишка“ наставиће са мапирањем физичких лица која се баве угоститељском дјелатношћу на својим домаћинствима, апартманима и услугом „стан на дан“.

Радна група коју чине службеници Одјељења за пољопривреду и рурални развој, ЈУ „Туристичка организација Града Градишка“ као и Одјељење за развој и међународнне пројекте су евидентирали одређен број породица које су потенцијални пружаоци туристичких услуга на селу.

**4.5.** Стручно усавршавање запослених у ЈУ „Туристичка организација Града Градишка“

Активности се спроводе с циљем едукације запослених у туризму како би услуга у просторијама ЈУ „Туристичка организација Града Градишка“ била што боља и квалитетнија, јер желимо бити спремни на сваки захтјев госта у понуди туристичких производа.

Под едукацијом се подразумијева накнадно образовање запослених кроз разне семинаре који су везани за њихову струку и послове које обављају у ЈУ „Туристичка организација Града Градишка“, а односи се на: стручне семинаре које организује Министарство трговине и туризма РС, Туристичка организација Републике Српске и други, семинари везани за развој нових производа, као и аплицирање на пројекте и сл. Развој људских ресурса једна је од врло важних задаћа туристичке организације, стога ће се кроз семинаре и едукацију покушати достићи успјешност у конкуренцији како на домаћем тако и на иностраном тржишту.

**5. Финансијски план за 2025. годину**

|  |  |  |  |  |  |  |
| --- | --- | --- | --- | --- | --- | --- |
| **РЕД. БР.** | **КОНТО** | **О П И С** | **БУЏЕТ ЗА 2022. ГОД** | **БУЏЕТ ЗА 2023. ГОД** | **БУЏЕТА ЗА 2024. ГОД** | **НАЦРТ БУЏЕТА ЗА 2025.ГОД** |
| **1** | **2** | **3** | **4** | **5** | 6 | 7 |
| **XIII** |  | **Назив и број организационе јединице: ТУРИСТИЧКА ОРГАНИЗАЦИЈА 920** | **271,200.00** | **339,300.00** | **415,400.00** | **423,450.00** |
| **1.** | **410000** | **ТЕКУЋИ РАСХОДИ** | **211,200.00** | **259,300.00** | **350,600.00** | **325,450.00** |
| **1.1.** | **411000** | **Расходи за лична примања** | **132,000.00** | **166,000.00** | **185,200.00** | **211,000.00** |
|  | 411100 | Расходи за бруто плате | 109,000.00 | 142,000.00 | 144,200.00 | 165,000.00 |
|  | 411200 | Расходи за бруто накнаде трошкова и осталих личних примања запослених | 21,000.00 | 22,000.00 | 30,000.00 | 40,000.00 |
|  | 411300 | Расходи за накнаду плата запослених за вријеме боловања |  |  | 9,000.00 | 3,000.00 |
|  | 411400 | Расходи за отпремнине и једнократне помоћи | 2,000.00 | 2,000.00 | 7,000.00 | 3,000.00 |
| **1.2.** | **412000** | **Расходи по основу коришћења роба и услуга** | **79,100.00** | **93,100.00** | **164,050.00** | **114,200.00** |
|  | 412200 | Расходи по основу утрошка енергије, комуналних, комуникационих и транспортних услуга | 8,500.00 | 8,700.00 | 5,000.00 | 6,000.00 |
|  | 412300 | Расходи за режијски материјал (канц.мат.,одр.чистоће, стручна лит.,часописи, дневна штампа,) | 2,800.00 | 2,400.00 | 2,500.00 | 2,200.00 |
|  | 412500 | Расходи за текуће одржавање | 1,500.00 | 5,000.00 | 2,000.00 | 2,000.00 |
|  | 412600 | Расходи по основу путовања и смјештаја (дневнице, гориво) | 1,300.00 | 2,500.00 | 3,850.00 | 4,000.00 |
|  | 412700 | Расходи за стручне услуге (усл.фин.посред., усл.осиг.,информисање и медији, рев.и рач.усл.,правне и админ.усл., процјене и вјештачења, компјутерске усл., остале) | 25,000.00 | 25,000.00 | 39,000.00 | 40,000.00 |
|  | 412800 | Расходи за услуге одржавања јавних површина и заштите животне средине |  |  |  |  |
|  | 412900 | Остали непоменути расходи (манифестације) | 40,000.00 | 49,500.00 | 111,700.00 | 55,000.00 |
| **1.3.** | **415200** | **Подршка пројектима развоју туризма** | 0.00 | 0.00 | 0.00 | 10,000.00 |
|  | **413900** | **Расходи по основу затезних камата** |  |  | 1,100.00 |  |
| **1.4.** | **418400** | **Расходи из транс.размјене унутар исте јединице власти** | **100.00** | **200.00** | **250.00** | **250.00** |
| **2.** | **487000** | **Трансфери између различитих јединица власти** | 0.00 | 0.00 | 0.00 |  |
| **3.** | **510000** | **ИЗДАЦИ ЗА НЕФИНАНСИЈСКУ ИМОВИНУ** | **60,000.00** | **80,000.00** | **51,100.00** | **75,000.00** |
|  | 511300 | Издаци за набавку постројења и опреме | 15,000.00 | 10,000.00 | 6,100.00 | 15,000.00 |
|  | 516100 | Издаци залихе мат.,робе и ситног инвентара, амбалаже и др. | 45,000.00 | 70,000.00 | 45,000.00 | 60,000.00 |
| **4.** | 630000 | ОСТАЛИ ИЗДАЦИ |  |  |  | 23,000.00 |
|  | 631000 | Издаци по основу пореза на додату вриједност |  |  |  | 10,000.00 |
|  | 638000 | Остали издаци из трансакција између или унутар јединица власти (накнаде плата за вријеме боловања) |  |  | 40,000.00 | 13,000.00 |
|  | 631000 | Издаци по основу пореза на додату вриједност |  |  | 20,000.00 |  |
|  | 638000 | Остали издаци из трансакција између или унутар јединица власти (накнаде плата за вријеме боловања) |  |  | 20,000.00 |  |

**ПЛАН ПРИМИТАКА ЗА 2025. ГОДИНУ (БУЏЕТСКИ ПРИХОДИ И ПРИМИЦИ ЗА ФИНАНСИЈСКУ И НЕФИНАНСИЈСКУ ИМОВИНУ)**

|  |  |  |  |  |  |  |
| --- | --- | --- | --- | --- | --- | --- |
|  |  | УКУПНИ ПРИХОДИ И ПРИМИЦИ ЗА ФИНАНСИЈСКУ И НЕФИН ИМОВИНУ |  |  |  | 89,000.00 |
|  | 810000 | ПРИМИЦИ ЗА НЕФИНАНСИЈСКУ ИМОВИНУ |  |  |  | 80,000.00 |
|  | 900000 | **Примици за накнаде плата који се рефундирају** |  |  |  | 9,000.00 |

**5.1. Наративно образложење буџета**

У односу на текућу 2024. годину, планирани Буџет за 2025. годину је минимално увећан.

На конту 412 900 у току 2025. године умањен је износ средстава у односу на 2024. али је пројектован у односу на све претходне године.

На конту 415 200 током 2025. године планирана је подршка пројектима за развој туризма.

На конту 511 300 у току 2024. кроз ребалан износ је смањен, али је у 2025. години план 15,000.00 јер је планиран трећи круг постављања туристичке сигнализације на подручју локалне заједнице.

На конту 510 000 – издаци за нефинансијску имовину дошло је до увећања због повећаног броја коминтената и производа у ПЈ „Кућа Лијевча и Поткозарја“.

Децембар, 2024. године в.д. директора

Данка Мирјанић