**РЕПУБЛИКА СРПСКА**

**ГРАД ГРАДИШКА**

**ОДБОР ЗА ЖАЛБЕ ГРАДА ГРАДИШКА**

ИЗВЈЕШТАЈ  
О РАДУ ОДБОРА ЗА ЖАЛБЕ  
ГРАДА ГРАДИШКА

***Градишка, Децембар 2024. године***

I - УВОДНЕ ОДРЕДБЕ

Одбор за жалбе Града Градишка именован je Рјешењем Скупштине Града Градишка, у саставу: Жељко Пепић, предсједник, Обренка Балта, члан и Мирослав Ђукић, члан. Именовање je извршено на мандатни период од четири године почев од 27.10.2022. године, након проведеног јавног конкурса.

Надлежности и начин именовања Одбора за жалбе регулисани су чл. 153. до 157. Закона о службеницима и намјештеницима у органима јединице локалне самоуправе („Службени гласник Републике Српске", број 97/16).

Одбор за жалбе одлучује о жалбама службеника и намјештеника у другом степену на рјешења којима се одлучује о њиховим правима и дужностима, као и о жалбама кандидата који су учествовали на јавном конкурсу у поступку запошљавања. Одлуке Одбора се доносе у законом прописаним роковима и достављају подносиоцу жалбе. Одлуке Одбора су коначне, a може их преиспитивати надлежни суд у радном спору. Извјештај о раду одбора од дана именовања редовно се подноси Скупштини Града на разматрање и усвајање.

Одбор за жалбе je обавезан Скупштини Града подносити Извјештај о раду у складу са чланом 39. Закона о локалној самоуправи („Службени гласник Републике Српске“, бр. 97/16, 36/19 и 61/21).

**II - ИЗВЈЕШТАЈ О РАДУ**

У извјештајном периоду Одбор je одржао укупно три сједнице.

У даљем тексту Извјештаја наводимо податке о жалбеним разлозима и роковима одлучивања по жалбама како слиједи:

|  |  |  |  |  |
| --- | --- | --- | --- | --- |
| **Ред.**  **бр.** | **Службени број предмета** | **Жалбени разлог (захтјев)** | **Датум достављања жалбе Одбору** | **Датум доношења одлуке Одбора** |
| 1. | 02.03/11-120-20/24 | Преиспитивање одлуке о утврђивању статуса нераспоређеног намјештеника (Дренка Богојевић) | 21.02.2024. | 12. 03. 2024. |
| 2. | 02.03/11-120-45/24 | Преиспитивање одлуке о проглашењу намјештеника вишком  (Дренка Богојевић) | 22.05.2024. | 31. 05.2024. |

**III-ЗАКЉУЧАК**

Из наведеног прегледа се може закључити да je Одбору за жалбе поднесено укупно двије жалбе. Жалбе су ријешене у року од 30 дана од дана достављања Одбору за жалбе. Подносиоцу жалбе je остављена могућност преиспитивања одлуке Одбора за жалбе код надлежног суда у радном спору. Одбор je до дана писања овог извјештаја добио информацију да поводом његових одлука није покренут ниједан поступак пред судом.

**Предсједник одбора**

**Жељко Пепић**