****

РЕПУБЛИКА СРПСКА

ГРАД ГРАДИШКА

ГРАДОНАЧЕЛНИК

**- ПРИЈЕДЛОГ -**

**ОБРАЂИВАЧ:**

**- Служба Градоначелника**

**Одсјек Цивилне заштите**

**П Р О Г Р А М**

**развоја Цивилне заштите у области заштите и спасавања**

**града Градишка за 2025. годину**

Градишка, децембар 2024.године

**1. УВОД**

Програм развоја заштите и спасавања људи и материјалних добара од природних несрећа на подручју града Градишка у 2025. години је један од планских докумената из области заштите и спасавања који се доноси у складу са одредбама Закона о заштити и спасавања људи и материјалних добара у РС.

Програмом развоја одређује се политика и стратегија заштите и спасавања људи и материјалних добара од природних несрећа, дефинишу се конкретни програми, пројекти и активности усаглашени са утврђеним потребама из Процјене угрожености од елементарних незгода и других несрећа на подручју града Градишка.

Програмом развоја осигурава се непрекидан процес развоја цјеловитог и јединственог система заштите и спасавања на подручју града Градишка.

Програм развоја представља оквирни и основни документ којим ће се, у процесу развоја и изградње система заштите и спасавања у граду Градишка, унаприједити провођење Закона у РС – БиХ, те одредити правци развоја заштите и спасавања кроз реализацију конкретних планова и пројеката из ове области, ускладити функцио-нисање система заштите и спасавања на подручју града Градишка између носилаца овог система, посебно кад се ради о оптималној реализацији мјера заштите и спаса-вања у остваривању превенције и достизања оптималне спремности свих носилаца заштите и спасавања за предузимање оперативних мјера у фази заштите и спасавања од природних и других несрећа на подручју града Градишка.

Задаци утврђени у Републичком Програму развоја су разрађени у Плану заштите и спасавања људи и материјалних добара од елементарних непогода и других несрећа и усклађени су са реалним ситуацијама на подручју града Градишка.

**2. СТАЊЕ СИСТЕМА ЗАШТИТЕ И СПАСАВАЊА НА ПОДРУЧЈУ ГРАДА**

**ГРАДИШКА**

На подручју града Градишка систем заштите и спасавања функционише у складу са реалним приликама које владају како на подручју Града тако и у РС - БиХ.

Током текуће, 2024. године, Штаб за ванредне ситуације града Градишка, који броји 17 чланова, специјалиста из разних области које су важне у примјени заштите и спасавања становништва и материјалних добара, није засједао јер, у текућој години, није било екстремних дешавања на подручју Града .

Поред Штаба за ванредне ситуације на подручју града Градишка, у саставу одсјека Цивилне заштите, егзистирају специјалистички тимови оспособљени за дјеловање у разним областима система заштите и спасавања па тако постоји:

- специјалистички тим за спасавање на води и под водом

- специјалистички тим за спасавање из рушевина

- специјалистички тим за радио-везу

- специјалистички тим за прву медицинску помоћ

- јединица ПВЈ

- специјалистички тим Горске службе спашавања

Поред наведених специјалистичких тимова и јединице ПВЈ постоје и Повјереници Цивилне заштите који су формирани на територијама МЗ које су посебно угрожене по разним основама а има их 18, чији је задатак, у ванредним ситуацијама, ангажовати локално становништво у систем заштите и спасавања.

Законом о заштити и спасавању је прецизирано да заштиту и спасавање, осим структура Цивилне заштите проводе и слиједећи субјекти:

- Органи власти у Градској управи

- Привредна друштва и предузећа

- Организација Црвеног крста

- Предузећа, власници и корисници телекомуникацијских и информацијских

система и веза

- Грађани

Правна лица и грађани имају обавезу, у складу са Законом о заштити и спасавању, дати на кориштење МТС и опрему, на привремено кориштење за потребе структура Цивилне заштите, у акцијама заштите и спасавања људи и материјалних добара кад се деси елементарна и друга несрећа.

У досадашњем периоду, главни субјект у провођењу мјера заштите и спасавања био је одсјек Цивилне заштите на подручју града Градишке, који је реализовао највећи дио послова који се односе на планирање, организовање и спровођење превентивних и оперативних мјера заштите и спасавања, нарочито у ситуацијама када су се догађале елементарне и друге несреће на подручју града Градишка.

**3. ЦИЉЕВИ И ЗАДАЦИ ЦИВИЛНЕ ЗАШТИТЕ ГРАДА ГРАДИШКА У**

**ОБЛАСТИ ЗАШТИТЕ И СПАСАВАЊА У 2025. ГОДИНИ**

Да би се обезбједио одговарајући развој система заштите и спасавања на подручју града Градишка, неопходно је дефинисати најважније развојне циљеве и задатке заштите и спасавања на подручју града Градишка у 2025. години.

Дефинисање најважнијих развојних циљева и задатака заштите и спасавања подразу-мијева свеобухватно и прецизно сагледавање достигнутог нивоа заштите и спаса-вања на подручју града Градишка, на основу чега се слиједећи циљеви и задаци заштите и спасавања могу дефинисати као најважнији:

**- Циљеви**

**а.** Нормативно-планско уређење заштите и спасавања на подручју града Гради-шка, у складу са Законом о заштити и спасавању.

**б.** Стварање услова превентивног дјеловања кроз редован мониторинг терена и обуке становништва како би се посљедице елементарних непогода и евентуа-лних катастрофа свеле на најмању мјеру.

**в.** Опремање и обучавање специјалистичке групе величине 100 припадника

Цивилне заштите која би тиме била потпуно спремна да реагује у сваком тренутку и на цијелом подручју града Градишка како би се настала незгода ријешила уз што мање губитке по становништво и њихова материјална добра.

**г.** Успостављање основаног Центра осматрања, јављања и узбуњивања (ОКЦ систем 121) у потпуну функцију.

**- Задаци**

**а.** Израда и усвајање Програма развоја заштите и спасавања од елементарних незгода и других несрећа на подручју града Градишка за 2025. годину.

**б.** Ажурирање и усвајање постојеће Процјене угрожености од природних и других

несрећа на територији града Градишка као темељног документа за развој и планирање дјеловања система заштите и спасавања на територији града Градишка те осталих Планова заштите и спасавања који произлазе из Процјене угрожености.

**в.** Израда и усвајање годишњих планова утрошка финансијских средстава која се

издвајају из буџета локалне заједнице на основу одредби Закона о заштити и спасавању.

**г.** Склапање Уговора о сарадњи са новооснованом Горском службом спасавања

Градишка као тимом специјализоване намјене на нивоу града Градишка као и на нивоима Мјесних заједница и Привредних друштава у складу са прави-лником о организовању служби и јединица система заштите и спасавања.

**4. ОРГАНИЗОВАЊЕ И ФОРМИРАЊЕ СТРУКТУРА ЦИВИЛНЕ ЗАШТИТЕ И**

**ОРГАНА ЗАШТИТЕ И СПАСАВАЊА ГРАДА ГРАДИШКА У СКЛАДУ СА**

**ЗАКОНОМ О ЗАШТИТИ И СПАСАВАЊУ.**

**- Циљеви**

**а.** Формирање оптималне организације структура Цивилне заштите и попуна јединица и тимова људством ( специјалистички тимови у предузећима и при-вредним друштвима) у складу са потребама и Законом о заштити и спасавању.

**б.** Завршно формирање и опремање Оперативног центра Цивилне заштите града

Градишка средствима и опремом која недостаје за оптималан рад структура Цивилне заштите (људство, софтвер за руковођење системом за узбуњивање из једног центра, лична опрема).

**в.** Склапање уговора о сарадњи са различитим спортским клубовима и екипама од ширег друштвеног значаја те укључивање њихових припадника у систем заштите и спасавања.

**г.** Обука ширих слојева грађана за дјеловање у систему заштите и спасавања.

**- Задаци**

**а**. Доношење годишњих Планова и Програма обуке припадника структура Цивилне заштите, припадника структура система заштите и спасавања у органима власти локалне заједнице, привредним друштвима и другим правним субјектима као и обука ширих слојева становништва за потребе система заштите и спасавања са посебни освртом на обуку младих школског узраста.

**б.** Специјалистичка обука запослених у ЦЗ, чланова Штаба за ванредне

ситуације,повјереника Цивилне заштите у МЗ, припадника ГСС Градишка у служби заштите и спасавања као и обука становништва за личну и колективну заштиту.

**в.** Формирање свеобухватног и цјеловитог система заштите и спасавања од природних и других несрећа на подручју града Градишка у складу са конце-пцијом из Закона озаштити и спасавању.

Законска концепција подразумијева да су послови заштите и спасавања људи и материјалних добара од природних несрећа обавеза не само структура Цивилне заштите, него и других субјеката који егзистирају на подручју града Градишка: органи власти, јавне службе, јавна предузећа, привредна друштва и други правни субјекти чија дјелатност је од значаја за заштиту и спасавање као и шири слој становништва.

**5. ПРЕВЕНТИВНЕ МЈЕРЕ ЗАШТИТЕ И СПАСАВАЊА У 2025. ГОДИНИ**

У складу са Процјеном угрожености од елементарне непогоде и друге несреће града Градишка, као темељним документом у којем су дефинисане природне и друге несреће које се, евентуално, могу десити на подручју града Градишка, проводиће се оне превентивне мјере заштите и спасавања којима се може утицати на спречавање настанка или ублажавања интензитета дјеловања елементарних непогода и других несрећа.

Програм развоја Цивилне заштите у 2025. години, у нацрту, има формирање и проширење једне специјалистичке групе од 100 припадника који се професионално баве различитим дјелатностима а који би били обучени и опремљени за активно учешће у систему заштите и спасавања.

Припадници те специјалистичке групе се мобилишу из редова клуба радио-аматера, ронилачког клуба «Свети Никола», припадници ГСС Градишка, спортских клубова, рибарских удружења те професионалци из грађевинске, медицинске и електроте-хничке области.

Посебан осврт у формирању наведене специјалистичке групе иде на новоосновни ГСС Градишка који је, током 2023. године, опремљен адекватном специјалистичком опре-мом неопходном за дјеловање у евентуалним критичним ситуацијама на територији града Градишка а у току 2025.године ће учествовати на додатним специјалистичким обукама из области заштите и спасавања.

Такође, у 2025. години, планиране су завршне активности код формирања Центра за

осматрање, јављање и узбуњивање (система 121), за који постоји озбиљна потреба на подручју територије града Градишка.

До сад су набављени одређени дјелови техничке опреме потребне за рад Центра ОЈУ (систем радио-везе, канцеларијски простор, успостављен систем за узбуњивање на 6 локација) те би, уз одређена финансијска улагања, требало набавити софтвер за управљање системом за узбуну из централног мјеста и Центар ОЈУ могао би

профункционисати у пуном капацитету, а то би омогућило и запослење још најмање 5

службеника с обзиром да такав Центар ради 24 сата.

Формирање и проширење наведене специјалистичке групе припадника Цивилне заштите би омогућио брзо, лако и ефикасно рјешавање свих врста елементарних непогода и других несрећа као и ефикасно превентивно дјеловање и отклањање потенцијалних опасности у настанку у слиједећим врстама угрожавања**:**

**а. Заштита од поплава**

* Спречавање девастације биљног покривача, а посебно интензивне и неконтролисане сјече шума на сливним подручјима,
* Спречавање неконтролисане и протузаконите изградње грађевинских и других објеката унутар и ван урбаних подручја.
* Редовно праћење стања код обилних падавина као и израду правовремене прогнозе код појаве високог водостаја у насељеним подручјима, дуж већих водотока а посебно уз обалу ријеке Саве.
* У оквиру Плана заштите од поплава предвидјети редовне и ванредне мјере одбране од поплава.
* Завршно инсталирање и опремање система за осматрање и узбуњивање као најважнијег превентивног фактора у случају појаве великих плавних валова.
* Израда планова евакуације становништва и важних материјално-техничких средстава у случају великих елементарних несрећа.
* Превентивно упознавање становништва угроженог подручја са степеном угрожености, критичним зонама, као и о начину понашања за вријеме критичних ситуација.
* Изградња додатних и одржавање постојећих објеката за заштиту од поплава као што су: насипи, водене акумулације, ретензије и сл.
* Редовно чишћење и одржавање секундарних канала на подручју града Градишка као један од најважнијих превентивних потеза у смислу прикупљања великих количина оборинских вода и смањења великих материјалних штета у настајању у самом урбаном подручју Града.

**б. Заштита од шумских пожара као и пожара на стамбеним, привредним и другим**

**објектима**

* Израда и усвајање одговарајућих законских аката као и одговарајућих планова из области противпожарне заштите.
* Формирање, опремање и оспособљавање одговарајућих јединица Цивилне заштите за противпожарну заштиту на нивоу Града као и у свим већим Мјесним заједницама.
* Набавка и одржавање, у сарадњи са ПВЈ Градишка, апарата за гашење почетних пожара у свим стамбеним, пословним, привредним, школским, јавним и другим објектима.
* Изградња и одржавање хидрантске мреже у свим насељеним мјестима која користе мрежу јавног водовода.
* Организовање обуке и едукације становништва на подручју града Градишка, свих запослених у привредним предузећима и другим правним субјектима а посебно припадника структура Цивилне заштите из области противпожарне заштите.
* Увођење редовног и континуираног извиђања-осматрања великих шумских подручја у реону дјеловања Ш.Г.“Градишка“ као основног превентивног дјело-вања у борби против великих шумских пожара.
* Редовно контролисати оспособљавање и опремање одговарајућих тимова за противпожарну заштиту на територији којом газдује Ш.Г.“Градишка“.

**в. Превентивне мјере у заштити од појаве клизишта**

* Стриктна примјена прописа о грађењу (урбанистичко-просторна и техничка документација).
* Провођење техничких мјера за изградњу објеката на, потенцијално, трусним подручјима.
* Стриктна примјена прописа о забрани изградње објеката у плавним подручјима као и зонама у близини секундарних канала те редовна контрола појаве затрпа-вања одводних канала.
* Елиминисање утицаја негативног људског фактора на активирање клизишта као што је: неконтролисана сјеча шума, непланска изградња канализационих и водоводних инсталација и непланско и неконтролисано извођење земљишно-грађевинских радова.
* Примјена прописа о техничким нормама код изградње водоводних, канализа-ционих и других инфраструктурних објеката.

**г. Заштита од загађивања воде, ваздуха и земљишта РХБ материјама**

* Редовна контрола загађености водотока и земљишта, посебно пољопри-вредног.
* Изградња прописаних канализационих инсталација, канализационих колектора и уређаја за пречишћавање свих врста отпадних вода.
* Утврдити стабилне изворе финансирања заштите ваздуха, водотока и тла од загађења.
* Израда одговарајућих стручних студија, у сарадњи са К.П.“Водовод“ Градишка, о утицају загађеног ваздуха, воде и тла на здравље становништва.
* Изградња санитарних депонија за одлагање комуналног, технолошког и другог чврстог отпада у складу са прописима из ове области.
* Континуирано спровођење акција едукације становништва о потреби заштите ваздуха, воде и земљишта од загађивања, као и спровођење акција на чишћењу и уређивању животне средине.

**д. Мјере превентивне здравствене заштите**

* Здравствено просвјећивање становништва и промоција здравих стилова живота те активно придржавање и спровођење епидемиолошких мјера код сузбијања заразних епидемија.
* Континуирано праћење кретања заразних болести на подручју града Градишка те ужем и ширем окружењу.
* Систематска организација и надзор хигијенске водоопскрбе становништва и асанација водних објеката.
* Редовна контрола хигијенске исправности воде за пиће као и воде за хигијенске потребе становништва те редовна контрола исправности уређаја за водоснабдијевање становништва и канализационих инсталација а све у складу са законским прописима.
* Континуиран надзор над производњом и прометом животних намирница као и здравствени надзор над лицима у производњи и промету животних намирница.
* Провођење редовних вакцинација људи и животиња против заразних болести у складу са Законом.

**ђ. Заштита од минско-експлозивних и неексплодираних убојних средстава (НУС)**

* Ово је једна од најважнијих превентивних мјера у заштити људских живота с обзиром на количине заосталих НУС из протеклог рата те ће се континуирано провођење акција прикупљања НУС-а од становништва наставити и у будућем периоду истим интензитетом као и до сад, уз свесрдну помоћ МУП-а и Деминерског „А“ тима РУЦЗ.
* У складу са законом о заштити и спасавању и одговарајућим правилницима из ове области, грађани су дужни, о откривеном НУС-у, одмах обавијестити МУП или одсјек Цивилне заштите како би се, на вријеме и безбједно, НУС уклонио.
* Програми едукације становништва о опасностима које представљају НУС ће се, у наредном периоду, интензивирати и боље прилагодити различитим категоријама становништва.
* Имајући у виду да су дјеца и омладина у самом врху страдања од НУС-а неопходно је да се појача посебна пажња овој категорији становништва те ће се, у 2025. години, наставити пракса едукативних предавања у Основним школама.
* У Програму развоја Цивилне заштите у 2025. години града Градишка посебно ће се водити рачуна да едукација, кроз школске и ваншколске активности, буде стална обавеза свих структура друштва које су укључене у рад са овом циљном групом.

**- Планирана финансијска средства Цивилне заштите у 2025. години**

По члану 153. Закона о заштити и спасавању, град Градишка, у буџету, планира и издваја финансијска средстава која се користе за предузимање превентивних акти-вности те за опремање и обуку структура Цивилне заштите и других органа који учествују у систему заштите и спасавања.

Из тога произилази да ће град Градишка финансирати слиједеће активности одсјека

Цивилне заштите:

**а.** Припремање, опремање,обуку и рад Штаба за ванредне ситуације,

специјалистичких група и тимова Цивилне заштите и Повјереника заштите и спасавања на територији града Градишка.

**б.** Трошкове обуке становништва у области заштите и спасавања.

**в.** Санирање дијела штета насталих од елементарне непогоде и друге несреће у складу са материјалним могућностима.

**г.** Друге потребе из области заштите и спасавања.

Планираним и равномјерним финансирањем активности Цивилне заштите у 2025. години оствариле би се све активности које су предвиђене у Програму развоја те осталим Планским документима.

Пројекција утрошка средстава креће се постепено, како би се у читавом периоду програма развоја остварило што више на пољу превенције и опремања система заштите и спасавања.

Тако је предвиђен утрошак једног дијела средстава, у првом кварталу 2025. године, на пословима чишћења и одржавања секундарних канала на територији града Градишка.

У другом кварталу 2025. године финансијска средства би се утрошила на набавку нових, неопходних, МТС потребних за дјеловање у евентуалним елементарним

непогодама (алу. чамци са пентама, приколица за чамац, ронилачка опрема и сл.).

У трећем кварталу 2025. године финансијска средства би се трошила на завршно опремање Оперативног центра Цивилне заштите новом ИТ опремом, дјеловима система за узбуњивање који недостају, те проширивањем постојећег система радио-

везе.

Паралелно са овом оквирном пројекцијом финансирања система заштите и спасавања посебно се треба водити рачуна о финансирању обуке и едукације најмлађих структура становништва града Градишка из области противпожарне заштите, заштите од НУС-а, заштите од поплава и других области које свакодневно могу угрозити људске животе.

Такође, треба напоменути, да се, у току 2025. године, планирају финансијска средства која би се користила код санирања штета насталих код евентуалних елементарних непогода и других несрећа ширих размјера које би могле задесити територију града Градишка.

**6. ЗАКЉУЧАК**

У Програму развоја Цивилне заштите града Градишка за 2025. годину дефинисани су најважнији развојни циљеви и задаци у области заштите и спасавања, дефинисане су превентивне мјере заштите и спасавања које ће проводити сви, по Закону обавезни субјекти: структуре Цивилне заштите, органи власти, јавна предузећа и установе, привредна друштва, удружења грађана и сами грађани.

Финансијска средства за наведени период нису фиксно изражена али су планирана на годишњем нивоу за потребе развоја система заштите и спасавања, те се очекује да све предвиђене активности на превенцији, обуци и опремању свих учесника у систему

заштите и спасавања буду остварене.

ОБРАЂИВАЧ ПРЕДЛАГАЧ

Одсјек Цивилне заштите ГРАДОНАЧЕЛНИК

Шеф одсјека Цивилне заштите

Слободан Кнежевић Зоран Аџић