

**ПРОГРАМ РАДА И ФИНАНСИЈСКИ ПЛАН**

**ЈУ „ГРАДСКО ПОЗОРИШТЕ ГРАДИШКА”**

**за 2025. годину**

**Градишка, децембар 2024. године**

**I УВОД**

Јавна установа „Градско позориште Градишка" Градишка, (у даљем тексту: позориште), почела је са радом 22. марта. 2019. године као правни насљедник, до тада УГ „Град позориште Градишка“. Сједиште исте је у просторијама ЈУ „Културни центар“ Градишка. Позориште тренутно ради са минималним бројем запослених, који поред умјетничких, обаваљају организацијске, техничке, административне, теренске, физичке и друге послове. Хонорарно ангажујемо умјетнике из региона, на основу процјене умјетничке вриједности и процјене естетике и цијене.

Позориште је основано Одлуком Скупштине општине Градишка, сада града Градишка број: 01-022-508/18 од 29.11.2018. године.

Има 4 запослена радника:

- директор (обавља и послове глумца, редитеља, драматурга и остало по потреби)

- умјетнички директор (обавља и послове глумца, маркетинга и остало по потреби)

- инспицијент (техничко-декоратерски, административни, физички и остали послови по потреби) и

- административни радник (обавља послове секретарице и пословно правног техничара).

Финансијске пословe обавља овлаштени књиговодствени биро.

**II ПОЗОРИШНА ПРОДУКЦИЈА - ПЛАН РАДА**

Основна дјелатност позоришта је продукција и припрема позоришних представа. У 2025. години у плану су нове квалитетне представе, с циљем да се што већи број грађана заинтересује и буде активан на премијерама и репризама истих. Такође, ЈУ „Градског позоришта Градишка" има у плану да постојеће представе које су у предходном периоду биле посјећене, подигне на виши ниво, у смислу посјећености и заинтересованости гледалаца.

Један од планова ЈУ „Градско позориште Градишка“ је сарадња са „Народним позориштем“ Источно Сарајево, као и сарадња са Казалиштем Копер, што би омогућило одлазак на међународне сцене, међународне фестивале и међународне турнеје. Обзиром да постоји велика заинтересованост за представе „Градског позоришта Градишка“, планиран је велики искорак и ван граница Републике Српске, чиме би се са поносом представио рад истог, као и град Градишка и његова култура и традиција.

Успостављена је и сарадња са одређеним продуцентима из Словеније, Њемачке и Аустрије. Акценат је да се у надерном периоду да шанса младим људима са Академије умјетности, не само из Бања Луке, него и Београда, Новог Сада итд. Жеља је да ови млади људи по завршетку студија нађу своје мјесто усавршавања баш на позоришној сцени „Градског позоришта Градишка“ и да се временом изгради већи и сталан ансамбл.

ЈУ „Градско позориште Градишка“, у 2025. години планира да изађе испред институције, са својим драмским студијом, у коме ће окупити мноштво чланова, не само из Градишке, него и из околних села и општина, јер посједује капацитет, за озбиљну студију глуме, драмски студио чији рад не би био базиран само на школи глуми, него такође и усавршавању из других позоришних области као на примјер: режија, драматургија, продукција, организација, костимографија, плес, музика. На крају године би се направила јавна презентација, гдје би полазници приказали свој рад и залагања у току годину. Намјера је да се кроз овај процес укаже на сарадњу Академије умјетности из Бања Луке, а такође и залагања њихових предавача, признатих културних радника из Градишке, Бања Луке, Београда, Новог Сада и Сарајева. Такође, у плану је да у представама „Градског позоришта Градишка“ глуме глумци, не само из Бања Луке и Градишке, него и из Београда, као што је случај са представом „Сцене из брачног живота“ за коју је Тамара Крцуновић добила награду за најбољу главну глумицу, на међународном Фестивалу у Источном Сарајеву. У плану је да ова представа настави свој позоришни живот мимо граница Републике Српске, гдје би се предочила будућа сарадња са позориштима у Србији.

У 2025. години, осим премијера у сарадњи са „Народним позориштем“ Источно Сарајево, Казалиштем Копер, циљ је остварити сарадњу са „Студио театар 078“ из Бање Луке, којег води познати бањалучки глумац Жељко Стјепановић. На тај начин ће се повећати обим извођења представа и наступа, а публика града Градишке ће имати прилику да пропрати разноврсне културне садржаје и обогати свој културни живот.

„Градско позориште Градишка“ спремно је за нове и веће подухвате, а доказ је из године у годину управо Фестивал „Љубица“ који је постао регионално познат. У току извођења овог фестивала 2024. године, гледаност је била на завидном нивоу. Част је била угостити колеге из професионалних позоришта Републике Српске, али такође и колеге из Србије. Потенцијал нашег фестивала су увидјели и глумци Слобода Мићаловић Ћетковић и Вук Костић који су уз представу „ Дечије повреде“, затворили овогодишњи фестивал.

„Градко позориште Градишка“, у мају 2025. године има у плану организовање трећег Фестивала професионалних позоришта Републике Српске у Градишци, „Љубица“. У реализацију овог пројекта планирано је да се укључе културне установе из Градишке, Туристичка организација града Градишка и друге установе, с циљем да се на најбољи начин представи град Градишка. План је да се ова манифестација организује уз подршку Градске управе града Градишка, кабинета Предсједника Републике Српске и Министарства просвјете и културе Републике Српске.

На јесен, 2025-е године, у плану је да се ради и представа за дјецу која би се играла и у склопу манифестације „Зимског града“ и новогодишњих празника.

Циљ позоришта у будућности је да анимира што већи број средњошколаца за полазнике Школе глуме. Поред тога, позориште планира побољшати и повећати узајамну сарадњу са другим позоришним кућама и драмским умијетницима из државе и региона. Позориште је широко отворено за учешће у организацији и реализацији свих манифестација које су важне за град Градишку.

У 2025. години позориште има циљ проширити сарадњу са другим установама како у нашој држави тако и мимо њених граница и вјерној публици омогућити бољи и квалитетнији програм, а полазницима опширније истраживање и учење у сферама позоришта уз дивне предаваче из различитих области, те припрему за наставак школовања на Академијама, што је привилегија у формирању будућих позоришних радника.

**III УНАПРЕЂЕЊЕ САРАДЊЕ СА ДОМАЋИМ УСТАНОВАМА КУЛТУРЕ И**

**ПРИВРЕДНИМ СУБЈЕКТИМА**

Позориште ће наставити да унапређује сарадњу са свим регионалним позориштима и установама културе. Нове сарадње и умрежавање позоришта Репблике Српске договорене су на састанку одржаном у новембру 2024. године у „Народном позоришту Републике Српске“, у Бања Луци, гдје су се окупили сви представници позоришних кућа и договорили наредну сарадњу, гостовања и копродукције.

Циљ је и да се конкурише на што више фестивала у земљи и региону.

Позориште ће наставити да унапређује сарадњу са свим регионалним позориштима и установама културе. Мисија је да се кроз ове сарадње ојача позоришна сцена Републике Српске, а такође и промоција града на Сави, који већ годинама постаје једно од еминентнијих представника културе како у Републици Српској, тако и у цијелој Босни и Херцеговини.

Планира се такође наставак сарадње у што већем капацитету са ЈУ „Културни центар“ Градишка, гдје се и налази сједиште позоришта, као и интезивна сарадња са Радио телевизијом Градишка, у циљу што бољег презентовања рада „Градског позоришта Градишка“, уз најаве и презентације надолазећих представа и продукцију драмског програма.

**IV ИЗВОЂЕЊЕ ПРЕДСТАВА**

У складу са терминима сцене ЈУ „Културни центар“ и средствима, план позоришта је што чешће извођење представа. Постоје представе у продукцији „Градског позоришта Градишка“ и продукцији других позоришта из државе и региона. Извођење је регулисано репертоаром, који се односи на вечерњу и дјечију сцену. Репертоар се доноси на мјесечном нивоу и објављује се у средствима јавног информисања. Репертоар подразумијева играња представа на сцени ЈУ „Културног центра“, друштвеним домовима руралних средина Градишке, љетној сцени и осталим културним установама у земљи и иностранству.

У 2025. години, "Градско позориште Градишка" планира одиграти 50 представа за одрасле и дјечију публику, а могуће су и евентуалне додатне хуманитарне представе.

Позориште ће наставити угошћавати представе из Републике Српске и региона, које ће бити саставни дио репертоара истог, са жељом да се градишкој публици прикажу актуелне и квалитетне позоришне представе, које се играју на репертоарима значајних позоришних кућа из Српске, Србије и региона.

**V ФИНАНСИЈСКИ ПЛАН**

|  |  |  |  |
| --- | --- | --- | --- |
| Р.Б. | Конто | О п и с | **Финансијски План**  **за 2025.** |
|  |  | **Градско позориште градишка** | **253.000,00** |
| **1.** | **410000** | **Текући расходи** | **252.000,00** |
| **1.1.** | **411000** | **Расходи за лична примања** | **133.000,00** |
|  | 411100 | Расходи за бруто плате | 108.000,00 |
|  | 411200 | Расходи за бруто накнаде трошкова и осталих личних примања запослених | 25.000,00 |
|  | 411300 | Расходи за накнаду плата запослених за вријеме боловања (бруто) | 0,00 |
|  | 411400 | Расходи за отпремнине и једнократне помоћи (бруто) | 0,00 |
| **1.2** | **412000** | **Расходи по основу коришћења роба и услуга** | **118.000,00** |
|  | 412200 | Расходи по основу утрошка енергије, комуналних, комуникационих и транспортних услуга | 3.000,00 |
|  | 412300 | Расходи за режијски материјал (, канц. материјал, одрж. чистоће , стручна литература, часописи, дневна штампа) | 1.000,00 |
|  | 412400 | Расходи за посебне намјене | 500.00 |
|  | 412500 | Расходи за текуће одржавање | 200,00 |
|  | 412600 | Расходи по основу путовања и смјештаја (дневнице, смјештај, гориво) | 8.800,00 |
|  | 412700 | Расходи за стручне услуге (услуге фин.посред, усл. Осигурања, информисање и медији, ревизорске и рачуноводствене услуге, процјене и вјештачења, компјутерске услуге и остале услуге) | 17.000,00 |
|  | 412900 | Остали непоменути расходи ( стручно усавршавање запослених, бруто накнаде ван радног односа, репрезентација i oстале програмске активности позоришта) | 87.500,00 |
| **1.3** | **418400** | **Расходи из трансакција размјене унутар исте јединице власти** | **1.000,00** |
| **2.** | **510000** | **Издаци за нефинансијску имовину** | **1.000,00** |
|  | 511300 | Издаци за набавку постројења и опреме | 500,00 |
|  | 516000 | Издаци за залихе материјала, робе и ситног инвентара | 500,00 |
|  |  |  |  |

Број: 160/24 за Директор-а

Датум: 10.12.2024. године Адмир Мешић