**ЈАВНО ПРЕДУЗЕЋЕ**

**СПОРТСКИ ЦЕНТАР**

**„Servitium“ ГРАДИШКА**

**ПЛАН РАДА ЈП СЦ „Servitium“ ГРАДИШКА**

**ЗА 2025. ГОДИНУ**

Градишка, децембар 2024. године

**САДРЖАЈ**

1. Уводни дио ...................................................................................................................... 2
2. Општи подаци ................................................................................................................. 2
3. Општи циљеви, задаци, улога јавног предузећа Спортски центар „Servitium“

Градишка ......................................................................................................................... 3

1. План активности ............................................................................................................. 3
2. План активности кориштења велике дворане, мале дворане и сале за борилачке

спортове ........................................................................................................................... 4

1. Пословни простори ......................................................................................................... 5
2. Општи и кадровски план ................................................................................................ 5
3. План активности планираних прихода и расхода ........................................................ 5

**УВОДНИ ДИО**

Спортско-пословни објекат ЈП СЦ ,,Servitium“ Градишка (Арена Градишка), започет је са градњом 25.12.2009. год. по добијеној грађевинској дозволи. Објекат се састоји од велике дворане са трибинама капацитета 1638 сједећих мјеста, мале дворане са покретним телескопским трибинама са 200 сједећих мјеста и мале сале за борилачке спортове. У склопу објекта су и пословни простори, а то су: два кафе бара, мултифункционални простор, конференцијска сала, вишенамјенски пословни простор гдје је смјештена теретана, а такође и неколико пословних канцеларија.У приземљу испод мале дворане су пратећи садржаји за потребе мале и велике дворане (свлачионице, просторије за судије, антидопинг, амбуланта, кухиња за особље), а на првој етажи се налази још једна просторија за рекреацију (стони тенис). Укупна нето корисна површина спортско-пословног објекта је 5.919,68 m2, од чега затвореног простора 5.419,17 m2 (у чијем саставу je око 750,00m2 комерцијалног простора) и 510,51 m2 отвореног простора.

Задње двије регистрације су биле 06.09. 2021. и 20.09.2021. године, код Окружног и привредног суда у Бањалуци број 057-0-Reg-21-001350 и број 057-0-Reg-21-001782. Дошло је до повећања основног капитала (у новцу), промјена лица за заступање код Јавног предузећа Спортски центар „Servitium“ Градишка (Арена Градишка), а такође и промјене адресе. Основне шифре дјелатности предузећа су: 68.20-изнајмљивање и пословање сопственим некретнинама или некретнинама узетим у закуп (лизинг), 90.04- рад умјетничких објеката, 93.11- рад спортских објеката. 93.29- остале забавне и рекреативне дјелатности. Што се тиче 2024. године није долазило до промјена и повећања основног капитала. Предузеће такође може без уписа у судски регистар да обавља и друге дјелатности које служе дјелатностима уписаним у регистар, а које се уобичајено обављају уз те дјелатности у мањем обиму или повремено.

* 1. **Општи подаци**

Јавно предузеће Спортски центар „Servitium“ Градишка (Арена Градишка) основано је ради обављања дјелатности и послова којима се обезбјеђује развој спорта у граду Градишка те је дворана стављена на располагање свим регистрованим клубовима дворанских спортова чије трошкове тренинга сноси сам град и који испуњавају опште и посебне услове, а такође и рекреативцима. Потреба да се омладина и дјеца врате спорту и изњедре као и досад велике спортске раднике и врхунске спортисте један је од задатака Јавног предузећа Спортски центар „Servitium“ Градишка (Арена Градишка).

Јавно предузеће Спортски центар „Servitium“ Градишка (Арена Градишка), управља објектом укупне површине 5.919,68 m2, а који се састоји од:

* спортске сале ( велика дворана ) капацитета 1638 сједећих мјеста и још 300 сједећих мјеста на партеру са помоћним просторијама и опремом
* спортске сале ( мала дворана ) капацитета 200 сједећих мјеста
* сале за борилачке спортове
* сале за семинаре и конференције
* два кафе бара
* мултифункционалног простора
* теретане
* канцеларијског простора

Радне задатке у 2025. години обављаће 8 (осам) запослених радника и то:

* директор
* технички руководилац
* самостални стручни сарадник за програмске садржаје и логистику
* стручни сарадник за секретарско-техничке послове
* хигијеничар
* сарадник на одржавању (три особе)

Постављеном организацијом рада, а нарочито опредјељењем предузећа да његови радници буду активно укључени у реализацију свих спортских догађаја, сматрамо да ће се постављени задаци за 2025. годину успјешно реализовати. Јавно предузеће Спортски центар „Servitium“ Градишка (Арена Градишка) у моменту сачињавања Плана ће настојати да заједно са градском управом и свим спортским клубовима, спортистима и спортским радницима успјешно спроведе све планове, али и захтјеве спортских колектива као и организацију осталих манифестација културног, забавног и привредног карактера.

**1.2 Општи циљеви, задаци, улога јавног предузећа Спортски центар**

**„Servitium“ Градишка**

Општи циљ Јавног предузећа Спортски центар „Servitium“ Градишка (Арена Градишка) је да дворане (велика, мала и сала за борилачке спортове) буду у пуној функцији и да у њој тренирају, играју своје утакмице, одржавају своје тренинге, организују своје спортске турнире и организују своје спортске манифестације сви спортски клубови града Градишка. За остварење овако дефинисаног оперативног циља на располагање за кориштење клубовима биће стављене обе дворане и сала за борилачке спортове са којима располаже Јавно предузеће Спортски центар „Servitium“ Градишка (Арена Градишка) свим данима од 7:00 до 22:00, а такође и суботом и недјељом за одигравање првенствених утакмица.

Општи циљ предузећа је да кроз стварање услова за што бољу искориштеност спортских капацитета којима располаже за разноврсне садржаје допринесе организацији и развоју спорта на подручју града Градишка, самим тим и развоју спортског туризма града Градишка, а близина државне границе и Еврoпске уније је предност која се мора и треба искористити..

Као што је већ речено Јавно предузеће Спортски центар ,,Servitium“ (Арена Градишка) је мултифункционална дворана и због тога је предвиђено да се унутар ње одржавају манифестације забавног, културног и привредног (сајмови) карактера.

* 1. **План активности**

Јавно предузеће Спорстки центар „Servitium“ Градишка (Арена Градишка) у 2025. години обухватиће све програмске активности везане за основну дјелатност.

Планирано је пружање услуга такмичарском и рекреативном спорту, као и пружање услуга врхунском/професионалном спорту.

Управо због тога, при изради овог документа велика пажња била је посвећена околностима у којима ће се одвијати редовне активности установе, уз претпоставку да ће и наредна година довести до промјена и допуна у неким сегментима пословања.

План и програм рада Јавног предузећа Спорстки центар „Servitium“ Градишка обухвата:

* редовно одржавање објекта у грађевинском и функционалном смислу;
* пружање услуга свим регистрованим спортским клубовима на подручју града Градишка;
* реализација спортских, рекреативних и едукативних програма;
* организација спортских такмичења;
* давање у закуп и кориштење пословних простора;
* организација забавних програма.

Основни задатак на почетку рада овог предузећа је да у овој години обезбиједи кориштење и одржавање објекта. Под кориштењем се подразумијева да се дворане предузећа и пратећи пословни простори који су расположиви у објекту оптимално искористе за одржавање спортских и других догађаја. У 2025. години су планиране активности гдје ће Јавно предузеће Спортски центар ,,Servitium“ Градишка (Арена Градишка) уз редовно пословање бити организатор и технички домаћин спортских, привредних и забавних манифестација, као што су: Арена турнир у малом фудбалу, WABA супер лига (завршница) у категорији У-17 и У-15, савјетовање и сајам мљекарске индустрије, осмомартовски концерт, међународни сајам привреде Градишка 2025, карате турнир, турнир у боксу, првенство РС у ,,ju-jitsu“, мале олимпијске игре (градско регионално, а по могућности и републичко такмичење основних и средњих школа у неколико спортских дисциплина). Важно је напоменути да ће Јавно предузеће Спортски центар ,,Servitium“ Градишка (Арена Градишка) спремно дочекати организацију и других врхунских, спортских и осталих манифестација (предвиђено је одржавање два концерта у току године) ако се за то укаже прилика што би Градишку представило у најбољем свјетлу.

* 1. **План активности кориштења велике дворане, мале дворане и сале за**

**борилачке спортове**

Што се тиче кориштења велике и мале дворане као и сале за борилачке спортове планирано је да буде на услузи спортистима, рекреативцима и за организацију осталих манифестација. Август мјесец је планиран за редовне сервисе постројења и опреме као и за генерално вањско и унутрашње чишћење објекта. Клубови који без накнаде користе термине у Јавном предузећу Спортски центар „Servitium“ Градишка (Арена Градишка) су: Футсал клуб ,,Градишка“, Футсал клуб ,,Козара“, Омладински рукометни клуб ,,Козара“, Омладински кошаркашки клуб ,,Козара“, Женски кошаркашки клуб ,,Козара“, Женски кошаркашки клуб ,,Лидер“, Кошаркашки клуб ,,Старс-баскет“, Кошаркашки клуб ,,Лијевче“, Одбојкашки клуб ,,Градишка“, Женски одбојкашки клуб ,,Градишка“, Женски одбојкашки клуб ,,Козара“, Кошаркашки клуб инвалида ,,Козара“, Карате клуб ,,Сенсеи карате до“, Клуб борилачких вјештина ,,Нитен“, Клуб борилачких спортова ,,Донској, “Џудо клуб „Козара“ и Џиу џицу клуб ,,Самурај“.

У току једне седмице предузеће за потребе ових клубова има резервисаних 42 термина за тренинге, а такође суботом и недјељом је предвиђено по 8 термина за одигравање првенствених утакмица како сениорских екипа тако и омладинских селекција тих клубова у обе дворане.

Такође у спортским дворанама, а такође и у сали за борилачке спортове, су предвиђени термини за рекреацију што ће представљати један од прихода Јавног предузећа Спортски центар „Servitium“ Градишка (Арена Градишка).

**1.5. Пословни простори**

Скупштина града Градишка, у функцији Скупштине Јавног предузећа Спортски центар „Servitium“ Градишка (Арена Градишка), на сједницама је донијела Одлуке о давању у закуп пословних просторија Јавног предузећа Спортски центар„Servitium“ Градишка (Арена Градишка), број 01-022-312/20 и број 01-022-116/22. Овим одлукама дефинисан је критеријум, услови, начин, поступак издавања у закуп и висина закупнине пословних просторија у својини. Пословне просторије у својини Јавног предузећа Спортски центар „Servitium“ Градишка (Арена Градишка) које се могу давати у закуп су:

* вишенамјенски простор укупне површине 196,72 m2
* кафић укупне површине 121,00 m2
* кафић укупне површине 52,40 m2
* вишенамјенкси простор за рекреацију укупне површине 297,12 m2
* неколико пословних и вишенамјенских канцеларија

**1.6. Општи и кадровски план**

Поред основног задатка Јавног предузећа Спортски центар „Servitium“ Градишка (Арена Градишка) да обезбиједи услове да се оптимално искористе просторни капацитети, те да се обезбиједе закупци пословних простора , односно теретане, мултифункционалног простора, кафе барова и осталих канцеларија други задатак који није мање битан, с обзиром на површину објекта с којом се располаже, је одржавање објекта. Одржавање објекта обухвата: гријање, вентилацију и хлађење објекта, отклањање кварова, хигијена објекта и кориштење и управљање набављеном опремом. Као енергент за климатизацију (хлађење) и гријање објекта користе се топлотне пумпе (систем вода-вода). С обзиром да је објекат јаван, релативно нов и да се у њему налазе велике површине керамике, стакла, санитарних чворова посебну пажњу потребно је посветити одржавању чистоће што ће се ријешити ангажовањем запослених и вањских служби за одржавање.

**1.7. План активности планираних прихода и расхода**

Властити приходи које Јавно предузеће Спортски центар „Servitium“ Градишка (Арена Градишка) планира да обезбиједи су: закупнина од изнајмљивања пословних простора (мултифункционални простор, кафићи, теретана, сала за семинаре и конференције, пословне канцеларије), изнајмљивање дворана рекреативцима, школама спорта и другим заинтересованим корисницима, а такође и изнајмљивање свијетлећег рекламног тотема испред спортске дворане. Планирани приход предвиђен за 2025. годину износи 110,000 КМ.

Планирани расход предвиђен за 2025. годину је 450,000 КМ.

Расходи планирани у 2025. години су: расходи по основу утрошка енергије, комуналних, комуникационих и транспортних услуга, услуге чишћења, одржавања чистоће, одржавања објекта у износу од 130,500 КМ, расходи за бруто плате и бруто накнаде запослених у износу од 260,000 КМ, издаци за залихе материјала, робе и ситног инвентара, амбалаже и сл. у износу од 20,500 КМ, расходи за стручне услуге (услуге финансијског посредовања, услуге осигурања, информисање, медији, штампање, ревизорске и рачуноводствене услуге, правне и административне услуге, дизајнерске услуге, консултантске услуге, услуге сервиса) у износу од 24,600 КМ, издаци за нефинансијску имовину (издаци за набавку опреме, спортске опреме) у износу од 14,400 КМ.

Сви спортски објекти и дворане тешко да могу бити самоодрживи, али је за сваки град битно да постоје управо због тога што представљају град на један веома лијеп начин, а то је развој спорта и здраве нације. Иако је дошло до драстичног поскупљења енергената првенствено електричне енергије за све спортске објекте, а такође и осталог потрошног материјала који је неопходан за функционисање спортске дворане, менаџмент ЈП СЦ ,,Servitium“ Градишка (Арена Градишка) ће се потрудити да дође до повећања властитих прихода предузећа. Предвиђен грант од стране градске управе је 340,000 КМ за функционисање Јавног предузећа Спортски центар „Servitium“ Градишка ( Арена Градишка), који би требао бити довољан за несметано функционисање на радост свих наших спортиста и осталих корисника.

Директор

\_\_\_\_\_\_\_\_\_\_\_\_\_\_\_\_

Милош Вујинић