|  |  |  |
| --- | --- | --- |
|  |  |  |

ПРИЈЕДЛОГ

Обрађивач:

Професионална ватрогасно-спасилачка јединица Градишка

П Р О Г Р А М

ЗАШТИТЕ ОД ПОЖАРА У ГРАДУ ГРАДИШКА

ЗА 2025. год.

Градишка, децембар 2024. год.

На основу члана 14. став 2. Закона о заштити од пожара („Службени гласник РС”, 94/19), члана 82. Закона о локалној самоуправи („Службени гласник РС”, број 97/16 и 36/19) и члана 87. Статута града Градишка („Службени гласник града Градишка”, бр. 4/17 и 5/19), Скупштина града Градишка на сједници одржаној \_\_\_\_\_\_\_\_\_ године, д о н о с и

П Р О Г Р А М

ЗАШТИТЕ ОД ПОЖАРА У ГРАДУ ГРАДИШКА

ЗА 2025. ГОДИНУ

1. **УВОД**

Заштита од пожара је дјелатност од посебног државног интереса. Заштита од пожара обухвата скуп мјера и радњи управне, организационе, техничке, образовне и пропагандне природе, које се предузимају у циљу спречавања избијања и ширења пожара, његовог откривања и гашења, те спасавање људи и материјалних добара угрожених пожаром. Заштита од пожара организује се и спроводи у свим мјестима и на свим објектима који су изложени опасностима од избијања и ширења пожара.

1. **ПОЛАЗНИ ЕЛЕМЕНТИ ЗА ИЗРАДУ ПРОГРАМА**

Полазна основа за израду Програма заштите од пожара у граду Градишка су законски оквири који дефинишу предметну област, План заштите од пожара града Градишка, те статистички подаци из претходне године везани за интервенције на терену.

Послови на реализацији Програма су у оквиру посебне унутрашње организационе јединице градске управе Професионалне ватрогасно-спасилачке јединице Градишка те осталих надлежних одјељења у градској управи и јавних предузећа који су укључени у програм.

Професионална ватрогасно-спасилачка јединица Градишка дјелује на територији града Градишка (покрива површину од 762 km2), а по потреби дјелује као испомоћ и код сусједних општина Србац, Козарска Дубица те града Лакташи.

Према попису становништва из 2013. год. на територији града Градишка је пописано

49 196 становника, према подацима који су објављени од стране Завода за статистику Републике Српске.

Индустријски и значајни привредни објекти као и објекти јавне намјене лоцирани су на подручју града Градишка као и у мјесним заједницама Нова Топола и Горњи Подградци. У индустријским зонама повећане су пожарне опасности с обзиром на технолошки процес који се одвија, врсту материја које се прерађују и ускладиштавају. Висок пожарни ризик представљају капацитети у којима се прерађује дрво, пластика, хемијски и металопрерађивачки погони.

На подручју града изграђени су објекти за становање у друштвеној својини спратности П+2 до П+14, а у приватној својини углавном типа П+1.

У укупној површини града површине под шумама су заступљене на 21 230 ha, што чини 27,80 % укупне територије града. Структуру ових шума чини преко 90 % лишћари, док је остало шуме четинара у мјешовитој састојини буква-јела или под културом смрче.

Електроенергетски објекти на подручју града су нивоа 110 kV, 20 kV, 10 kV i 0,4 kV. На подручју града постоје три трафостанице ТС 110/20/10 kV и 508 трафостаница 20/10/0,4 kV, од којих је 427 власништво електродистрибутивног предузећа а 81 власништво привредних субјеката, највише у индустријској зони града. Одржавање трафостаница врши власник, а манипулације укључења и искључења објеката обавља електродистрибутивно предузеће.

Водови 20(10) kV нa ширем вaнгрaдском подручју су углaвном рaдијaлни нaдземни водови, који полaзе од ТС 110/20/10 kV до трaфо стaница 20(10)/0,4 kV. Водови 0,4kV су углaвном рaдијaлни нaдземни водови који полaзе од TS 20(10)/0,4 kV до крaјњих потрошача електричне енергије. Ван градске средине су већим дијелом урaђени нa дрвеним стубовимa сa ужетом AlFe, a мaњим дијелом нa бетонским стубовимa сa AlFe ужетом, односно сaмоносивим кaбловским снопом СКС, гдје су проводници изоловaни.

У грaдском подручју нисконaпонскa мрежa је дјелимично урaђенa подземно, кaо и у пригрaдском подручју. Удио подземне кабловске мреже у укупној структури НН мреже је 2,50%, надземне мреже урађене СКС-ом 10%, а надземне мреже урађене голим AlFe проводницима је 87,50%.

На подручју града дјелују следеће јавне установе и градска предузећа: ЈУ „Центар за социјални рад“, ЈУ за предшколско васпитање и образовање дјеце „Лепа Радић“, ЈУ „Народна библиотека“, ЈУ „Завичајни музеј“, ЈУ „Туристичка организација града Градишка“, ЈП „Радио телевизија Градишка“, ЈЗУ „Дом здравља“ Градишка, ЈЗУ „Апотека Градишка“, Културни центар Градишка, Развојна агенција Градишка, ЈП Спортски центар „Servitium“ Gradiška, Градско позориште, КП „Водовод“ а.д. Градишка, КП „Градска чистоћа“ а.д. Градишка те осам основних и три средње школе.

*Табела 1. Приказ примарне заштите од пожара за 2021. год., 2022. год., 2023. год. и 2024. год.; (за 2024 год. подаци су закључно са 30.11.2024. год).*

|  |  |  |  |  |  |
| --- | --- | --- | --- | --- | --- |
| Редни  број | Класификација пожара | 2021. год. | 2022. год. | 2023. год. | 2024. год. |
| 1. | Стамбени објекти (стан, кућа, викенд.) | 9 | 15 | 14 | 4 |
| 2. | Индустријски и пословни објекти | 5 | 11 | 6 | 6 |
| 3. | Помоћни објекат (штале, гараже и сл.) | 15 | 15 | 9 | 12 |
| 4. | Пожар на инсталацијама (електроин., плин) | 10 | 7 | 13 | 8 |
| 5. | Пожар димњака | 42 | 27 | 25 | 14 |
| 6. | Пожар контејнера | 23 | 16 | 13 | 14 |
| 7. | Шумски пожари | 7 | 24 | 2 | 1 |
| 8. | Пожар на саобраћајном средству | 15 | 12 | 17 | 10 |
| 9. | Пожари ниског раслиња (ливаде, усјеви, путни појасеви, стрњишта, кукурузишта, дивље депоније и сл.) | 91 | 101 | 45 | 65 |
| 10. | Техничке интервенције (спашавање у саобраћајним удесима, поплаве и сл.) | 77 | 91 | 131 | 78 |
|  | УКУПНО: | 294 | 319 | 275 | 212 |

Најчешћи узроци настанка пожара су: нехат, непажња и намјерно изазивање пожара отвореног простора, неисправне електроинсталације и самоупала димњака.

1. **ПРОГРАМ ЗАШТИТЕ ОД ПОЖАРА** 
   1. **Програм и мјере заштите од пожара за шуме и усјеве**

Ради заштите шума од пожара и ради превентивне заштите од пожара на површинама под шумама а у складу са Законом о заштити од пожара и Планом активности у припреми и спровођењу мјера заштите и спасавања од шумских и других пожара на отвореном простору у Републици Српској у 2025. год. потребно је спровести следеће мјере заштите:

А) Израдити оперативни План заштите oд пожара у складу са предвиђеним активностима у реализацији спровођења мјера превентивног дјеловања из Плана активности у припреми и спровођењу мјера заштите и спасавања од шумских и других пожара на отвореном простору у Републици Српској у 2025. год., који се доставља Професионалној ватрогасно-спасилачкој јединици Градишка најкасније до 15.03.2025. год. који треба да садржи следеће (извршилац ШГ „Градишка“):

- начин обавјештавања (бројеви телефона одговорних особа);

- списак одговорних особа;

- списак алата са којим располаже ШГ «Градишка» Градишка и локација смјештаја

истог;

- списак излетишта на којима ће се у дане викенда и празника обављати појачане

контроле од стране чуварске службе;

- обезбједити постављање знакова забране и упозорења, као и знакова дозвољеног

ложења ватре;

- посебну пажњу посветити шумама уз пољопривредна имања, те постављати

знакове упозорења и забране ложења ватре;

- доставити спискове противпожарних група Професионалној ватрогасно-спасилачкој

јединици Градишка по чуварским реонима (рок извршења до 15.03.2025. год.).

Б) Предузећа и друга правна лица, државни органи, самостални привредници и појединци морају ради смањења опасности од пожара у шумама посебно спроводити следеће мјере:

а) правовремено проређивати састојине,

б) кресати и уклонити сухо грање, сухе траве, сухе иглице четинара, маховине, сухе

шумске простирке и сл., те успостављати одговарајући шумски ред,

в) уредити и одржавати уређене противпожарне просјеке у таквом стању који

спречавају ширење пожара и омогућавају лак приступ и успјешно гашење пожара.

Перманентно радити на спровођењу општинске Одлуке о мјерама заштите од пожара број: 01-022-141/12 од 19.06.2012. год. (носиоци активности Професионална ватрогасно-спасилачка јединица Градишка, Комунална полиција града Градишка, инспекцијске службе шумарства и заштите животне средине).

* 1. **Програм мјера заштите објеката за колективно становање и приватних стамбених објеката**

У оквиру превентивних мјера заштите од пожара, на подручју града, ће се организовати периодичне акције:

* акција на уређењу насеља и објеката (чишћење тавана, подрума и других мјеста)

од запаљивих отпадних материјала, чији је носиоц у зградама колективног становања Заједница етажних власника, а у индивидуалним стамбеним објектима власници истих. Ова акција ће се организовати од стране наведених субјеката у сарадњи са Одјељењем за комуналне и стамбене послове, комуналном полицијом, комуналним предузећем ''Градска чистоћа'' Градишка, једном годишње и то у почетку пожарне сезоне, а по потреби и чешће, (носилац за израду програма ове акције је Одјељење за комуналне и стамбене послове града Градишка),

* обезбједити досљедну примјену Одлуке о комуналном реду, а посебно у дјелу који се односи на контролу одлагалишта комуналног отпада и забрану формирања дивљих депонија, паљења истих те изазивања опасности од пожара, (носилац активности комунална полиција),
* заинтересоване заједнице етажних власника могу урадити обуку из области заштите од пожара, (носилац активности ПВСЈ Градишка),
* у стамбеним објектима вршити допуну и набавку опреме за почетно гашење, набавка п.п. апарати и стављање у функцију унутрашње хидрантске мреже, (носиоци активности органи управљања у Заједницама етажних власника),
* набавка возила аутољестве како би се повећала ефикасност и проширила могућност тактичког дјеловања приликом интервенција на вишеспратним објектима, (носилац активности градоначелник и ПВСЈ Градишка),
* у регулационим плановима приликом планирања даље изградње, омогућити прилаз јавним, пословним и привредним објектима са најмање двије стране, а по могућности обезбједити кружни ток саобраћаја, (носилац активности Одјељење за просторно уређење и грађење града Градишка).
  1. **Програм мјера заштите од пожара у предузећима, другим правним лицима, удружењима грађана и државним органима**
* организовање и спровођење мјера заштите од пожара у предузећима, другим правним лицима, удружењима грађана и државним органима спроводи се у складу са Законом о заштити од пожара и Плановима заштите од пожара у наведеним субјектима (носиоци активности су наведени субјекти),
* надзор над спровођењем мјера заштите од пожара одређених Законом о заштити од пожара и Плановима заштите од пожара, као и над спровођењем прописа о техничким нормативима у погледу заштите од пожара врши Одјељење инспекције заштите од пожара при Републичкој управи за инспекцијске послове Републике Српске.
  1. **Програм рада Професионалне ватрогасно-спасилачке јединице Градишка у вези реализације појединих стручних послова надзора који се односе на благовременост и повећање ефикасности ватрогасне интрвенције.**

Стручне послове надзора Професионална ватрогасно-спасилачка јединица Градишка врши у складу са чланом 77. Закона о заштити од пожара („Службени гласник РС“, број 94/19).

3.5. Програм стручног усавршавања и оспособљавања запослених у

Професионалној ватрогасно-спасилачкој јединици Градишка

Програм стручног оспособљавања и усавршавања Професионалних ватрогасаца-спасилаца у 2025. год. спроводи се на основу сагласности од стране Инспектората на достављени програм од стране ПВСЈ Градишка а на основу члана 50. став 2. Закона о заштити од пожара («Службени гласник РС», број 94/19).

3.6. Програм осталих активности – пропагандна активност

Путем електронских и штампаних медија обављати редовно информисање о активностима Професионалне ватрогасно-спасилачке јединице Градишка, превентивно преко медија упозоравати становништво на могуће опасности од пожара, нарочито у периодима када су изразито повољни услови за настанак пожара на отвореном простору. Путем медија подизати ниво свијести и едукованости становништва у вези опасности од пожара, те на тај начин упознавати становништво са поступцима који се морају проводити како би се обезбједила максимална заштита имовине и лица.

1. **ЗАВРШНЕ ОДРЕДБЕ**

Програм ступа на снагу осмог дана од дана објављивања у „Службеном гласнику града Градишка“.

Број: \_\_\_\_\_\_\_\_\_\_\_\_/24

Датум: \_\_\_\_\_\_\_\_\_\_.2024. године

Градишка ПРЕДСЈЕДНИК

СКУПШТИНЕ ГРАДА

ОБРАЂИВАЧ:

Професионална ватрогасно-спасилачка

јединица Градишка

СТАРЈЕШИНА ПРЕДЛАГАЧ:

Горан Стојаковић ГРАДОНАЧЕЛНИК

Зоран Аџић