ПРИЈЕДЛОГ

На основу члана 39. став 2. тачка 2. и члана 82. став 2. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 36. став 2. тачка 2. Статута Града Градишка („Службени гласник општине Градишка“ број 4/17 и „Службени гласник Града Градишка“ број 5/19), члана 59. став 3. Закона о пољопривредном земљишту („Службени гласник Републике Српске“ бр. 93/06, 86/07, 14/10, 05/12, 58/19, 119/21 и 106/22), а у вези чланом 599. Закона о облигационим односима („Службени лист СФРЈ„ бр. 29/78, 39/85, 57/89 и 31/93 и „Службени гласник Републике Српске“, бр. 17/93, 03/96, 39/03 и 74/04), члана 133. став 1. Пословника о раду Скупштине града Градишка („Службени гласник града Градишка бр. 6/17 и 5/19) уз претходно прибављене сагласности Министарства пољопоривреде, шумарства и водопривреде, број 12.03.5-330-3954/24 од дана 15.11.2024. године, Скупштина града Градишка на **2.** редовној сједници одржаној дана 26.12.2024. године, доноси:

**ОДЛУКУ**

**o давању сагласности на Анекс 1. Уговора о закупу пољопривредног земљишта у својини Републике Српске са закупопримцем Миодраговић Зораном из Ламинаца Дубрава**

I

Даје се сагласност Градоначелнику града да са закупопримцем Миодраговић (Милан) Зораном закључи Анекс 1. Уговора о закупу пољопривредног земљишта у својини Републике Српске, којим ће се извршити пренос права коришћења на основу Уговора о закупу пољопривредног земљишта у својини Републике Српске, број 02.07-330-2193/23 од дана 11.10.2023. године.

II

За потписивање Анекса 1. Уговора о закупу из тачке I ове Одлуке овлашћује се Градоначелник.

III

Ова Одлука ступа на снагу осмог дана од дана објављивања у „Службеном гласнику Града Градишка„.

Број: Предсједник Скупштине Града Градишка

Датум:

\_\_\_\_\_\_\_\_\_\_\_\_\_\_\_\_\_\_

Рената Обрадовић Поповић

ОБРАЗЛОЖЕЊЕ

На основу Рјешења Министарства пољопривреде, шумарства и водопривреде број 12.03.5-330-2674-138/23 од дана 11.09.2023. године и Одлуке Скупштине града Градишка о избору најповољнијег понуђача и додјели у закуп пољоривредног земљишта у својини Републике Српске, број 01.01-022-346/23 од дана 18.09.2023. године (Службени гласник града Градишка“ број 10/23), Градоначелник града Градишка (као закуподавац) и Миодраговић Милан, ЈМБГ 2003943101473 из Ламинаца Дубрава, град Градишка (као закупопримац), закључили су Уговор о закупу пољопривредног земљишта у својини Републике Српске, број 02.07-330-2193/23 од дана 11.10.2023. године.

Уговором о закупу закупопримцу је дато на кориштење 112 860 m2 пољопривредног земљишта у својини Републике Српске ради обављања сточарске производње, на период од 12 година рачунајући од дана закључивања Уговора. Град је увео закупопримца у посјед предметног пољопривредног земљишта и тиме извршиo своју уговорну обавезу. Закупопримац је користио предметно земљиште и уредно измирио обавезе у складу са уговором.

Након смрти закупопримца, Граду се дана 08.11.2024. године обратио његов син, Миодраговић Зоран, захтјевом за наставак кориштења пољопривредног земљишта. У прилогу захтјева је достављен Извод из матичне књиге умрлих за закупоримца Миодраговић Милана, број 02.03/1-202-1-2397/24 од 08.11.2024. године, овјерена фотокопија Рјешења о насљеђивању сачињено од стране нотара Никшић Стоје, број УПП-179/24 од дана 24.07.2024. године (број судског списа Основног суда у Градишци: 72 0 О 114236 24 О) којим је исти именован за насљедника дијела 1/1 имовине преминулог и то покретних ствари ближе одређених у рјешењу и новчана средства на рачуну отвореном код „НЛБ Банка“ а.д. Бања Лука, овјерена фотокопија ЛК на име Миодраговић Зоран, копија Уговора о закупу пољопривредног земљишта у својини Републике Српске број 02.07-330-2193/23 од дана 11.10.2023. године са уплатницом од 09.11.2023. године, овјерене изјаве других насљедника да се одричу права кориштења земљишта по наведеном уговору и Потврда АПИФ-а број 18 од 06.11.2024. године.

Град Градишка је допис и приложену документацију прослиједила Министарству на надлежно поступање.

Увидом у приложену документацију утврђено је да је закупопримац Миодраговић Милан користио земљиште, уредно измирио обавезе у складу са уговором, да је исти преминуо дана 21.03.2024. године, да његов син има интерес да настави кориштење пољпоривредног земљишта из Уговора о закупу, број 02.07-330-2193/23 од дана 11.10.2023. године и да је син закупопримца именован за насљедника дијела 1/1 имовине преминулог на покретним стварима ближе одређеним у Рјешењу о насљеђивању и средствима на рачунима код банке, као и да су се други насљедници одрекли права кориштења предметног пољопривредног земљишта.

Чланом 599. Закона о облигационим односима („Службени лист СФРЈ„ бр. 29/78, 39/85, 57/89 и 31/93 и „Службени гласник Републике Српске“, бр. 17/93, 03/96, 39/03 и 74/04) прописано је „У случају смрти закупца или закуподавца закуп се наставља са његовим насљедницима ако није другачије уговорено . „

С обзиром да је утврђено да је закупопримац користио предметно земљиште, уредно измирио обавезе у складу са уговором, да је исти преминуо дана 21.03.2024. године, да је син Миодраговић Зоран именован за насљедника имовине преминулог, а уважавајући одредбе члана 599. Закона о облигационим односима и прибављену сагласност Министарства пољопривреде, шумарства и водопривреде број 12.03.5-330-3954/24 од 15.11.2024. године предлаже се Скупштини Града Градишка да усвоји предложену Одлуку.

Обрађивач Предлагач

Одјељење за пољопривреду Градоначелник

и рурални развој

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Јована Кукрић Зоран Аџић

в.д. начелника Одјељења