.

ИНФОРМАЦИЈА

О ФУНКЦИОНИСАЊУ МЈЕСНИХ ЗАЈЕДНИЦА

НА ПОДРУЧЈУ ГРАДА ГРАДИШКА

Градишка, децембар 2024. године

САДРЖАЈ

[1. ОПШТЕ ИНФОРМАЦИЈЕ – ОРГАНИЗАЦИЈА МЈЕСНЕ ЗАЈЕДНИЦЕ 3](#_Toc84501054)

[2. ФУНКЦИОНИСАЊЕ МЈЕСНИХ ЗАЈЕДНИЦА 4](#_Toc84501055)

[3. УНАПРЕЂЕЊЕ ФУНКЦИОНИСАЊА МЈЕСНИХ ЗАЈЕДНИЦА 8](#_Toc84501056)

[4. ЗАВРШНЕ ОДРЕДБЕ И ЗАКЉУЧАК](#_Toc84501057) 9

# **ОПШТЕ ИНФОРМАЦИЈЕ – ОРГАНИЗАЦИЈА МЈЕСНЕ ЗАЈЕДНИЦЕ**

Законом о локалној самоуправи ("Службени глaсник Републике Српске", бр. 97/16, 36/19 и 61/21) и Статутом Града Градишка („Службени глaсник града Градишка“ бр. 4/17 и 5/19) мјесна заједница је дефинисана као један од облика непосредног учешћа грађана у локалној самоуправи. Мјесне заједнице се образују за подручја која представљају територијалну и функционалну цјелину, на којима постоји интерес становника за остваривање заједничких интереса и потреба, као и међусобна повезаност грађана. Мјесна заједница се оснива одлуком скупштине и нема својство правног лица. Средства за потребе мјесних заједница јединица локалне самоуправе обезбјеђују се у буџету града, као и из средстава која се обезбјеђују самодоприносом, донацијама, поклонима и личног учешћа грађана мјесне заједнице.

На подручју града Градишка организовано је 56 мјесних заједница. Оваквом организацијом мјесних заједница покривено је цјелокупно подручје града Градишка. Орган управљања у мјесној заједници је Савјет мјесне заједнице. Савјет мјесне заједнице по Статуту града Градишка броји најмање пет и највише 11 чланова. У мјесним заједницама на подручју града Градишка број чланова Савјета мјесне заједнице је од пет до девет, зависно од броја регистрованих бирача у мјесној заједници.

У мjeснoj зajeдници свoje пoтрeбe и интeрeсe грaђaни зaдoвoљaвajу и oствaруjу:

* пoкрeтaњeм инициjaтивa и учeшћeм у jaвнoj рaспрaви приликoм припрeмe и дoнoшeњa дoкумeнaтa прoстoрнoг урeђeњa jeдиницe лoкaлнe сaмoупрaвe зa пoдручje мjeснe зajeдницe,
* пoкрeтaњeм инициjaтивa, дaвaњeм мишљeњa и учeшћeм у изгрaдњи кoмунaлних oбjeкaтa и oбjeкaтa у oпштoj упoтрeби,
* пoкрeтaњeм инициjaтивe и учeшћeм у jaвним рaспрaвaмa o aктивнoстимa кoje су у вeзи сa рaзвojeм приврeдe и друштвeних дjeлaтнoсти,
* прикупљaњeм и дoстaвљaњeм oргaнимa jeдиницe лoкaлнe сaмoупрaвe, jaвним прeдузeћимa и устaнoвaмa прeдстaвки и притужби нa њихoв рaд, кao и инициjaтивa и приjeдлoгa грaђaнa зa рjeшaвaњe питaњa oд њихoвoг зajeдничкoг интeрeсa,
* учeшћeм у oбeзбjeђивaњу прoстoрних, финaнсиjских и oргaнизaциoних услoвa зa спoрт и рeкрeaциjу,
* oргaнизoвaњeм рaзних oбликa хумaнитaрнe пoмoћи нa свoм пoдручjу,
* зaштитoм oд eлeмeнтaрних нeпoгoдa и oргaнизoвaњeм, oтклaњaњeм или ублaжaвaњeм пoсљeдицa oд eлeмeнтaрних нeпoгoдa,
* сaрaдњoм сa удружeњимa грaђaнa o питaњимa кoja су oд интeрeсa зa грaђaнe мjeснe зajeдницe и
* oбaвљaњeм пoслoвa кoje им пoвjeрe oргaни jeдиницe лoкaлнe сaмoупрaвe.

Инфoрмaциja сe сачињава нa oснoву писаних извјештаја Савјета мjeсних зajeдницa, кoнтaкaтa сa прeдсjeдницимa и члaнoвимa Савјета мјесних заједница те података прикупљених од организационих јединица Градске упрaвe и извjeштaja сачињених приликом oбилaзaкa мjeсних зajeдницa.

1. **ФУНКЦИОНИСАЊЕ МЈЕСНИХ ЗАЈЕДНИЦА**

Одлуком о усвајању методологије за унапређење рада мjeсних зajeдница града Градишка урeђeнo je дa Сaвjeт мјесне заједнице дoнoси Пoслoвник o свoм рaду. Прeмa Пoслoвнику o рaду, Сaвjeт мjeсне зajeднице је у обавези oдржaвaти сjeдницe Сaвjeтa нajмaњe jeднoм у три мjeсeца, a пo пoтрeби и вишe путa. Укoликo сe укaжe пoтрeбa сaстaнци сe oдржaвaју и сa грaђaнимa или прeдстaвницимa Градских служби, кao и прeдстaвницимa удружeњa, jaвних предузећа и сл., рaди рjeшaвaњa зaхтjeвa и oдрeђeних пoтрeбa грaђaнa.

У наредној табели наводимо списак мјесних заједница са прегледом броја чланова Савјета мјесне заједнице, те бројем одржаних састанака Савјета мјесне заједнице и зборова грађана, односно форума грађана у периоду од мјесеца децембра 2023. године до новeмбра 2024. године, а како слиједи:

*Табела 1.*

|  |  |  |  |  |  |
| --- | --- | --- | --- | --- | --- |
| Редни  број | Назив мјесне заједнице | Насељена мјеста за која је образована мјесна заједница | Број чланова савјета МЗ | Број одржаних сједница савјета МЗ | Број одржаних зборова грађана или Форума грађана  у МЗ |
| 1. | Берек | Берек | 5 |  |  |
| 2. | Бистрица | Бистрица | 5 | 3 | 2 |
| 3. | Бок Јанковац | Бок Јанковац | 7 | 3 | - |
| 4. | Брестовчина | Брестовчина | 7 |  |  |
| 5. | Вакуф | Вакуф | 5 | 2 | 1 |
| 6. | Вилуси | Вилуси | 5 |  |  |
| 7. | Врбашка | Врбашка | 5 |  |  |
| 8. | Гашница | Гашница | 5 | 5 | 1 |
| 9. | Горња Јурковица | Горња Јурковица | 5 | 10 | 1 |
| 10. | Горњи Карајзовци | Горњи Карајзовци | 5 |  |  |
| 11. | Горњи Подградци | Горњи Подградци | 7 |  |  |
| 12. | Грбавци | Грбавци | 5 | 32 | 4 |
| 13. | Долина | Доња Долина,  Горња Долина | 5 | 5 | - |
| 14. | Доњи Карајзовци | Доњи Карајзовци | 5 |  |  |
| 15. | Доњи Подградци | Доњи Подградци | 5 |  |  |
| 16. | Драгељи | Драгељи | 5 | 11 | 2 |
| 17. | Дубраве | Дубраве, Мокрице, Чикуле | 7 |  |  |
| 18. | Елезагићи | Елезагићи | 5 |  |  |
| 19. | Жеравица | Жеравица | 7 |  |  |
| 20. | Јабланица | Јабланица | 5 |  |  |
| 21. | Јазовац | Јазовац | 5 | 2 | - |
| 22. | Јурковица | Доња Јурковица, Средња Јурковица, Шашкиновци | 5 |  |  |
| 23. | Кијевци | Кијевци | 5 | 3 | 2 |
| 24. | Козинци | Козинци, Греда | 7 |  |  |
| 25. | Кочићево | Кочићево | 5 |  |  |
| 26. | Крајишник | Крајишник | 5 |  |  |
| 27. | Крушкик | Крушкик | 7 |  |  |
| 28. | Ламинци | Ламинци Сређани, Ламинци Дубраве, Ламинци Јаружани | 7 |  |  |
| 29. | Ламинци Брезици | Ламинци Брезици | 7 |  |  |
| 30. | Лисковац | Лисковац | 5 | 5 | - |
| 31. | Лужани | Лужани | 5 | 4 | 1 |
| 32. | Мачковац | Мачковац | 5 |  |  |
| 33. | Машићи | Машићи | 5 |  |  |
| 34. | Милошево Брдо | Милошево Брдо | 5 |  |  |
| 35. | Миљевићи | Миљевићи | 5 |  |  |
| 36. | Мичије | Мичије | 5 |  |  |
| 37. | Нова Топола | Нова Топола | 7 |  |  |
| 38. | Ново Село | Ново Село | 5 | 4 | 2 |
| 39. | Обрадовац | Дио насељеног мјеста Градишка | 7 |  |  |
| 40. | Орахова | Ораховa | 7 | 6 | 3 |
| 41. | Петрово Село | Петрово Село | 5 |  |  |
| 42. | Ровине | Ровине | 7 |  |  |
| 43. | Рогољи | Рогољи | 5 | 5 | 1 |
| 44. | Романовци | Романовци | 5 |  |  |
| 45. | Сењак | Дио насељеног мјеста Градишка | 9 | 17 | 1 |
| 46. | Сеферовци | Сеферовци | 5 | 2 | - |
| 47. | Совјак | Совјак | 5 |  |  |
| 48. | Стара Топола | Дио насељеног мјеста Нова Топола | 5 |  |  |
| 49. | Текија | Дио насељеног мјеста Градишка | 7 | 6 | - |
| 50. | Требовљани | Требовљани | 5 | 4 | 1 |
| 51. | Трошељи | Трошељи | 5 |  |  |
| 52. | Турјак | Турјак, Трновац, Аџићи, Козара, Самарџије | 5 | 4 | 2 |
| 53. | Центар | Дио насељеног мјеста Градишка | 7 | 1 |  |
| 54. | Церовљани | Церовљани, Ћелиновац | 5 |  |  |
| 55. | Цимироти | Цимироти | 5 | 2 | 1 |
| 56. | Чатрња | Чатрња, Буковац | 7 |  |  |
|  | | УКУПНО: | 316 | 136 | 25 |
| Ж: 121  М: 195 |

Из наведене табеле се може закључити да је број одржаних сједница Савјета по мјесним заједницама различит. Минимално Савјет мјесне заједнице би морао годишње одржати четири сједнице што упућује на чињеницу да су 21 мјеснa заједница билa активнa у раду путем састанака Савјета мјесне заједнице.

У извјештајном периоду у 15 мјесних заједница је одржан збор грађана, односно форум грађана. Устаљена пракса би требала бити да се у мјесној заједници одржи годишње најмање један збор, односно два пута годишње форум грађана. (напомињемо да су подаци сачињени на основу достављених извјештаја од стране Предсједника савјета 21 извјештај од укупно 56 мјесних заједница).

Грађани су имали прилику да учествују у јавним расправама које су биле предвиђене у извјештајном периоду према Програму јавних расправа и на тај начин доставе сугестије и/или приједлоге пројеката који би се требали уврстити у Буџет Града за наредну годину, и пратеће програме који се усвајају уз Буџет.

Савјети мјесних заједница активно се укључују у предлагање одређених тема за годишњи програм рада Скупштине града Градишка.

У појединим мјесним заједницама одржан је састанак службеника на руководећим радним мјестима и службеника на значајним извршилачким радним мјестима из одређених организационих јединица Градске управе (комунални и стамбени послови, просторно уређење и грађење, привреда и друштвене дјелатности, пољопривреда) са Савјетима мјесних заједница у циљу унапрјеђења комуникације и прикупљања информација о проблемима и приједлозима.

Наставља се добра сарадња Савјета мјесних заједница са Центром за социјални рад Градишка, Цивилном заштитом, Полицијском управом Градишка, Комуналном полицијом, градским инспекцијама, Одјељењем за комуналне и стамбене послове и Одјељењем за пољопривреду и рурални развој Градске управе града Градишка, која је остварена у протеклом периоду. У одређеним мјесним заједницама Савјет мјесне заједнице у сарадњи са Туристичком организацијом града и одређеним удружењима грађана са подручја града био је организатор обиљежавања годишњица, значајних датума, вјерских празника, културних и спортских манифестација.

У извјештајном периоду извршени су радови из области комуналне инфраструктуре (асфалтирање, крпљење ударних рупа, улица и локалних категорисаних и некатегорисаних путева, одржавање и насипање улица и локаланих и некатегорисаних путева са макадамским коловозом, чишћење путних јарака и др.).

Асфалтирање путева извршено је у дужини од 10.039 m1 у мјесним заједницама: Горња Јурковица, Елњзагићи, Доњи Подградци, Совјак Козинци, Романовци, Доња Јурковица, Врбашка, Сеферовци, Брестовчиина, Лисковац, Грбавци, Чатрња, Жеравица, Текија и Обрадовац. Укупна новчана вриједност радова износи 3.700.898,40 КМ са ПДВ-ом

Извршено је крпљење ударних рупа локалних и некатегорисаних путева у површини од 2.071,57 m² што новчано износи 96.949,48 КМ, као и крпљење ударних рупа на улицама у површини од 1799,81 m², а укупна новчана вриједност је 92.654,22 КМ.

Извршено је одржавање и насипање улица и локалних и некатегорисаних путева са макадамским коловозом насипања и планирања насипног материјала у износу од 15.950 m3 укупне вриједности 456.021,54 КМ.

У 2024. години извршено је опремање друштвеног дома у МЗ Сеферовци намјештајем на начин да је набављено 70 столица, и од стране града уступљен дио канцеларијског намјештаја (столови) који су након замјене дијела намјештаја у Градској управи остали ван употребе.

Услови рада и функционисања Савјета мјесних заједница су различити. Један број мјесних заједница има добре услове за рад (простор за одржавање сједница Савјета, форума грађана, збора грађана, културних догађаја и других активности). Одређен број мјесних заједница има нешто слабије услове за рад, али су обезбјеђени услови за функционисање Савјета мјесне заједнице. Мањи број мјесних заједница за свој рад користи просторије фудбалског клуба са свог подручја.

Мјесним заједницама које имају простор за рад плаћа се потрошња електричне енергије и комуналије из Буџета Града.

Предсједницима Савјета мјесне заједнице и менаџеру Друштвеног центра у мјесној заједници Чатрња исплаћује се мјесечна накнада у износу од 100,00 КМ за покривање дијела трошкова горива, телефона и канцеларијског материјала.

На интернет страници града Градишка [www.gradgradiska.com](http://www.gradgradiska.com/) објављени су општи акти који регулишу рад мјесних заједница, подаци о пројектима у мјесним заједницама, Циљеви одрживог развоја - Агенда 2030 и контакт подаци за предсједнике Савјета мјесних заједница, службеника за мјесне заједнице и ресорног начелника одјељења.

Град Градишка је учесник пројекта „Јачање улоге мјесних заједница у Босни и Херцеговини“ који финансирају Влада Шведске и Швајцарске, а проводи Развојни програм уједињених нација (УНДП). Прва фаза овог пројекта трајала је од 2016. године до 2019. године у којој је учествовало шест мјесних заједница и то:Горњи Подградци, Орахова, Кочићево, Дубраве, Козинци и Чатрња) и двије непројектне мјесне заједнице (Машићи, Вилуси) и у којима су реализовани пројекти у вриједности 445.974,97 КМ. У току 2020. године званично је започела друга фаза пројекта „Јачање улоге мјесних заједница у Босни и Херцеговини“ у којој учествује пет мјесних заједница и то: Сењак, Романовци, Сеферовци, Турјак и Ламинци Брезици. У току 2024. године кроз пројекат су одржаване дјечије креативне радионице у Друштвеном центру у Чатрњи у трајању од шест мјесеци. Средства за одржавање радионица у износу од 3.600,00 КМ обезбјеђена су од стране УНДП-а. УНДП је у току 2024. године финансирао два предавања на тему заштите здравља жена и превентивног дјеловања која су одржана у Друштвеном центру у Чатрњи. Вриједност ових предавања износила је 480,00 КМ. Укупна уложена средства у другој фази пројекта „Јачање улоге мјесних заједница у Босни и Херцеговини“ за период 2020-2024. године за набавку радова, опреме и услуга износе 348.896,19 КМ од чега учешће УНДП-а износи 113.453,89 КМ, а учешће града Градишка износи 235.442,32 КМ. Друга фаза пројекта „Јачање улоге мјесних заједница у Босни и Херцеговини“ трајаће до краја 2024. године.

У току 2024. године израђена је и усвојена нова Одлука о усвајању методологије за унапрјеђење рада мјесних заједница града Градишка која садржи прилоге који ће помоћи савјетима мјесних заједница приликом рада. Прилози се односе на нацрт пословника о раду савјета мјесне заједнице, нацрте позива и записника са форума грађана, нацрт план рада савјета мјесне заједнице, нацрт извјештаја о раду као и друге документе корисне за лакши и унификован рад савјета мјесни заједница.

1. **УНАПРЕЂЕЊЕ ФУНКЦИОНИСАЊА МЈЕСНИХ ЗАЈЕДНИЦА**

За унапријеђење функционисања мјесних заједница потребно је максимално искористити искуства у функционисању и унапрјеђењу рада шест мјесних заједница са подручја града Градишка које су биле укључене у прву фазу пројекта и пет мјесних заједница које су укључене у другу фазу пројекта „Јачање улоге мјесних заједница у Босни и Херцеговини“.

У осталих 45 мјесних заједница на подручју града Градишка унапрјеђење функционисања ових мјесних заједница настоји се обезбједити кроз:

1. наставак примјене мeтoдoлoгиje рaдa и дoкумeнaтa рaзвиjeних крoз прojeкaт (Пoслoвник o рaду сaвjeтa MЗ, Плaкaт фoрумa MЗ, Листa учeсникa фoрумa MЗ, зaписник сa фoрумa грaђaнa MЗ, Примoпрeдaja дужнoсти сaвjeтa MЗ, Извjeштaj o рaду Сaвjeтa MЗ, План рада Савјета МЗ) у склaду сa Oдлукoм Скупштинe грaдa Грaдишкa донесеном у току 2024. године,
2. добре примјере успjeшнe укључeнoсти НВO и удружења грађана у прoцeдурe приjaвљивaњa нa jaвнe пoзивe зa дoнaтoрскa срeдствa (КУД-oви, спoртски клубoви, удружeњa жeнa и др.),
3. наставак са активностима набавке информатичке опреме за рад мјесних заједница у циљу пoбoљшaњa упoтрeбe инфoрмaциoнo-кoмуникaциoних тeхнoлoгиja (ИКT) у рaду.
4. **ЗАВРШНЕ ОДРЕДБЕ И ЗАКЉУЧАК**

Потребно је оснажити млађу популацију да се укључује у рад мјесних заједница, јавни живот и доношење одлука. На простору града Градишка укупан број чланова савјета свих мјесних заједница износи 316, од чега је 195 мушкарацa и 121 жена.

Неопходно је створити услове да мјесне заједнице могу користити бржа средства комуникације и бољу доступност информацијама (рачунарска опрема, електронска пошта), односно радити на увођењу и побољшању употребе информационо-комуникационих технологија у раду мјесне заједнице као што је то извршено у 11 мјесних заједница које су учеснице у пројекту „Јачање улоге мјесних заједница у БиХ“.

И даље је присутно да се у одређеном броју мјесних заједница активност одвија само преко предсједника или мањег броја чланова Савјета мјесне заједнице. Ову праксу треба елиминисати и у сваком Савјету мјесне заједнице покушати распоредити послове тако да буду активни сви чланови Савјета.

Значајно је нагласити да је приликом одржавања сједнице Савјета мјесне заједнице потребно поступити по Пословнику Савјета мјесне заједнице (благовремено позивање свих чланова Савјета мјесне заједнице, вођење записника на сједницама Савјета мјесне заједнице, достављање извода из записника са сједнице Савјета мјесне заједнице службенику за мјесне заједнице у Градској управи Градишка). Приликом заказивања сједнице Савјета мјесне заједнице потребно је обавијестити и службеника за мјесне заједнице који ће у сваком конкретном случају, зависно од дневног реда, процијенити да ли је неопходна присутност представника Градске управе на сједници Савјета мјесне заједнице.

Наставити са добром праксом одржавања састанака Савјета мјесних заједница и службеника на руководећим радним мјестима/службеника на значајним извршилачким радним мјестима из одређених организационих јединица Градске управе (комунални и стамбени послови, просторно уређење и грађење, пољопривреда, привреда и друштвене дјелатности) ради сумирања остварених резултата у области инфраструктуре, привреде, пољопривреде, просторног уређења и грађења, те у области школства, спорта и културе за сваку мјесну заједницу.

ОБРАЂИВАЧ ПРЕДЛАГАЧ

Одјељење за општу управу ГРАДОНАЧЕЛНИК

в. д. начелника Одјељења

Божана Глувић Зоран Аџић