**-ПРИЈЕДЛОГ-**

На основу чланoва 39. и 82. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 6. Закона о комуналним дјелатностима („Службени гласник Републике Српске“, бр.124/11 и 100/17) и чланова 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19) Скупштина града Градишка, на сједници одржаној дана \_\_\_\_\_\_2024. године, донијела је

**ОДЛУКУ**

**о измјени Одлуке**

**о субвенционисању услуга јавног превоза путника на подручју града Градишка за 2024. годину**

I

У Одлуци о субвенционисању услуга јавног превоза путника на подручју града Градишка за 2024. годину („Службени гласник града Градишка“, број: 14/23) тачка II мијења се и гласи:

„Одобрени износ субвенције превозницима који обављају јавни превоз лица на подручју града Градишка за 2024. годину износи 400.000,00 КМ”.

II

О извршењу ове Одлуке стараће се Одјељење за финансије и Одјељење за комуналне и стамбене послове Градске управе града Градишка.

III

Ова Oдлука о измјени Одлуке о субвенционисању услуга јавног превоза путника на подручју града Градишка за 2024. годину ступа на снагу осмог дана од дана објављивања у „Службеном гласнику града Градишка“.

Број:01.01-022- /24

Датум:

Градишка

ПРЕДСЈЕДНИК

СКУПШТИНЕ ГРАДА

Рената Обрадовић Поповић

**ОБРАЗЛОЖЕЊЕ**

**ПРАВНИ ОСНОВ:**

Правни основ за ову Одлуку садржан је у члановима 39. и 82. Закона о локалној самоуправи („Службени гласник Републике Српске“, број 97/16, 36/19 и 61/21), гдје је чланом 39. наведено да Скупштина између осталог има надлежност да доноси одлуке и друге опште акте и у члану 82. који регулише да између осталог акте које усваја скупштина усваја у форми одлука.

Такође, правни основ садржан је и у члану 6. Закона о комуналним дјелатностима („Службени гласник Републике Српске“, број: 124/11 и 100/17) гдје је предвиђена могућност субвенционисања комуналних дјелатности, а јавни превоз лица је комунална дјелатност чије обављање је и регулисано поменутим законом.

Такође, основ је садржан и у члановима 36. и 87. Статута града Градишка („Службени гласник општине Градишка“, број 4/17) и („Службени гласник града Градишка, број 5/19), који регулишу надлежности Скупштине града и у којој форми Скупштина доноси акте.

**РАЗЛОЗИ ЗА ДОНОШЕЊЕ:**

Потребни износ средстава на буџетском конту 414 100-субвенције за јавни превоз лица, неопходан је у траженом износу, обзиром да су у погледу одржавања редова вожње у регистрационом периоду 2024./2025. година извршене сљедеће промјене. У јулу 2024. године регистрована су у ванредном поступку још 3 реда вожње за Орахову, Турјак и Горњу Јурковицу са режимима одржавања током школског распуста, обзиром да је од стране више мјесних заједница (Машићи, Јурковица, Јазовац, Горња Јурковица, Турјак, Грбавци и Драгељи) према граду Градишка била захтјевом исказана потреба да се исти региструју. У септембру 2024. године регистрован је нови ред вожње за Кијевце, а постојећи је брисан из регистра обзиром да је дошло до продужења дијела релације на траси реда вожње Градишка-Церовљани-Цимироти-Кијевци.

Због наведених измјена редова вожње у јавном превозу, дошло је до повећавања трошкова у вршењу услуга јавног превоза.

Обзиром на горе наведено и захтјева за субвенцијом од стране превозника неопходно је повећати износ субвенције у предложеном износу.

**ПРИЈЕДЛОГ:**

Предлаже се да Скупштина града усвоји Одлуку о измјени Одлуке о субвенционисању услуга јавног превоза путника на подручју града Градишка за 2024. годину, као у предложеном тексту.

**Обрађивач: Овлаштени предлагач:**

Одјељење за комуналне Градоначелник

и стамбене послове

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_