ПРИЈЕДЛОГ

На основу члана 80. став 4. Закона о уређењу простора и грађењу ("Службени гласник Републике Српске" бр. 40/13, 106/15, 3/16 и 84/19), члана 39. став 2. тачка 2. Закона о локалној самоуправи («Службени гласник Републике Српске» бр. 97/16, 36/19 и 61/21) и члана 87. Статута града Градишка („Службени гласник града Градишка“ бр. 4/17 и 5/19), Скупштина града Градишка на сједници одржаној дана\_\_\_\_\_\_\_\_\_\_2024. године, донијела је

О Д Л У К У

о утврђивању просјечне коначне грађевинске цијене једног квадратног метра стамбеног и пословног простора на подручју града Градишка у 2024. години

I

Просјечна коначна грађевинска цијена једног квадратног метра корисне површине стамбеног и пословног простора на подручју града Градишка у 2024. години утврђује се у износу од 1.250,00 КМ.

II

Утврђена просјечна коначна грађевинска цијена једног квадратног метра корисне површине стамбеног и пословног простора из претходне тачке служиће као основица за израчунавање висине ренте у 2025. години, а примјењиваће се најкасније до 31.03.2026. године.

III

Ступањем на снагу ове одлуке престаје да важи Одлука о утврђивању просјечне коначне грађевинске цијене једног квадратног метра стамбеног и пословног простора на подручју града Градишка у 2023. години (''Службени гласник града Градишка'' број 14/23).

IV

Ова одлука ступа на снагу осмог дана од дана објављивања у Службеном гласнику града Градишка.

Број: ПРЕДСЈЕДНИК

Датум СКУПШТИНЕ ГРАД

Градишка Рената Обрадовић-Поповић

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење предложене одлуке садржан је у члану 80. Закона о уређењу простора и грађењу (''Службени гласник Републике Српске'' бр. 40/13,106/15, 3/16 и 84/19), члана 39. став 2. тачка 2. Закона о локалној самоуправи («Службени гласник Републике Српске» бр. 97/16, 36/19 и 61/21) и члана 87. Статута града Градишка („Службени гласник града Градишка“ бр. 4/17 и 5/19)

**РАЗЛОЗИ ЗА ДОНОШЕЊЕ:**

Чланом 80. став 4. Закона о уређењу простора и грађењу је прописано да јединица локалне самоуправе својом одлуком прописује просјечну коначну грађевинску цијену једног квадратног метра корисне површине стамбеног и пословног простора на свом подручју за претходну годину, која представља основицу за израчунавање ренте у текућој години.

Полазећи од одредбе члана 80. Закона о уређењу простора и грађењу, потребно је одредити просјечну коначну грађевинску цијену једног квадратног метра корисне површине стамбеног и пословног простора на подручју града Градишка за 2024. годину, која ће служити као основица за израчунавање висине ренте у 2025. години.

Законом је прописано да се просјечна коначна грађевинска цијена утврђује на основу предрачуна из главног пројекта за издате грађевинске дозволе за стамбене и пословне објекте у претходној години. На основу података о издатим грађевинским дозволама и података садржаних у главним пројектима за изградњу стамбених и пословних објеката, утврђено је просјечна вриједност радова у 2024. години приближно износи 1 250,00 КМ/m2. Предложено повећање у односу на претходну годину је приближно 8,7 %

Просјечна коначна грађевинска цијена стамбеног и пословног простора у 2023. години је износила 1 150.00 КМ. Међутим у 2024. години је дошло до поновног повећања грађевинске вриједности објеката, односно до повећања цијена грађевинских материјала и повећања цијена грађења објеката, што се одразило и на значајно повећање грађевинске цијене објеката.

**ПРИЈЕДЛОГ:**

Предлаже се да Скупштина града Градишка усвоји Одлуку о утврђивању просјечне коначне грађевинске цијене једног квадратног метра стамбеног и пословног простора на подручју града Градишка у 2024. години у предложеном тексту.

**ОБРАЂИВАЧИ:**

**Одјељење за просторно уређење и грађење**

**в.д. Начелника Одјељења**

**Саша Суботић**

**ПРЕДЛАГАЧ:**

**ГРАДОНАЧЕЛНИК**

**Зоран Аџић**